ועדת הכלכלה, כנסת 17, פרוטוקול מספר 649, 2008-07-22 09:30

גלעד ארדן: בוקר טוב.

גלעד ארדן: אני פותח את ישיבת ועדת הכלכלה.

גלעד ארדן: על הסדר היום: הצעת חוק הרשות השניה לטלוויזיה ורדיו (תיקון – הפצת שידורי הטלוויזיה הלימודית), התשס"ח-2008 של חברי הכנסת רונית תירוש, אלי אפללו, אבישי ברוורמן ויורם מרציאנו.

גלעד ארדן: כיוון שאלי אפללו מונה לשר, שמו יימחק מההצעה והצעת החוק נותרה של אבישי ברוורמן, רונית תירוש ויורם מרציאנו.

גלעד ארדן: אני אבקש מחברת הכנסת רונית תירוש להציג את הצעת החוק.

רונית תירוש: תודה אדוני היושב ראש.

רונית תירוש: אנחנו גיבשנו את ההצעה הזאת מאחר והיתה הצעה קודמת אשר הכילה בתוכה ערוצים מסוימים והוציאו מהערוצים האלה את הערוץ החינוכי ואת ערוץ 9, שאותם היטיב לייצג יושב ראש ועדת הכספים.

רונית תירוש: לא אכביר במילים ורק אומר בקצרה.

רונית תירוש: הוחלט לתת אופציה לאזרחי ישראל לקבל בחינם חבילה מאוד בסיסית, באמצעות גיבוי שהממשלה נותנת.

רונית תירוש: מצאו מספר ערוצים שהם רלוונטיים לכל האוכלוסייה ולכן גם פתרו אותם מתשלום מיוחד, למעט ממיר שיכיל בתוכו ערוצים.

רונית תירוש: יחד עם זאת, עשו עוול לערוץ החינוכי משום שזה ערוץ שבהחלט מכוון לקהילה מאוד מאוד רחבה ומאוד מגוונת, שיש בה גם ילדים, גם בני נוער, גם הורים שמקבלים שם תכניות איכותיות וגם אנשים שבאמת מכוונים לתכניות איכותיות.

רונית תירוש: אלה אנשים שלא רואים תכניות "talk shows" רדודות ואפילו אלימות בהתבטאויות, אלא משהו שמביא איתו תכנים חשובים גם לעם היהודי וגם לעם הציוני ובכלל.

רונית תירוש: אני כוללת באוכלוסיה הזאת גם אנשים מבוגרים יותר.

רונית תירוש: מכל הסיבות שמניתי, ואני מדגישה את איכות התכניות שקיימת בערוץ הזה לעומת ערוצים רדודים אחרים - - -

גלעד ארדן: את יכולה לפרט מי הם הערוצים הרדודים?

רונית תירוש: לא.

גלעד ארדן: תכנית שמעודדת אמירת אמת, כמו "פוליגרף", זה רדוד?

רונית תירוש: יהיה דיון על כך בוועדת חינוך.

רונית תירוש: אני לא רואה סיבה מדוע לא להחיל את זה גם על הטלוויזיה החינוכית.

רונית תירוש: אני אוסיף ואומר שלערוץ 9 יש סיבות דומות להצטרף.

סטס מיסז'ניקוב: תודה אדוני היושב ראש שאתה מעניק לי זכות דיבור.

סטס מיסז'ניקוב: אני לא יודע למה את מצביעה עלי בהקשר של ערוץ 9?

סטס מיסז'ניקוב: אני זוכר דיונים ארוכים שהיו כאן בשנה שעברה במסגרת חוק ההסדרים, ה-DTT.

סטס מיסז'ניקוב: אני מזכיר שבתוך 5 ערוצי החינם לא נכללה הטלוויזיה החינוכית וגם לא נכלל ערוץ שמיועד לכמעט מיליון אנשים שלא מבינים את השפה, שזה ערוץ 9.

סטס מיסז'ניקוב: אני שמח שרונית ואחרים יזמו הצעת חוק, כדי להכניס את הטלוויזיה החינוכית ל-DTT.

סטס מיסז'ניקוב: אני תומך בהצעה הזאת בשתי ידיים.

סטס מיסז'ניקוב: אני חושב שזה מאוד חשוב.

סטס מיסז'ניקוב: אני לא מבין איך שרת החינוך הנוכחית, שהיא חלק מהממשלה, לא חשבה על זה בעצמה.

סטס מיסז'ניקוב: לדעתי היא התנגדה במליאה להכניס את הטלוויזיה החינוכית עם התכנים החינוכיים שהיא אמונה עליהם.

סטס מיסז'ניקוב: אני רוצה להזכיר באותה נשימה את הטלוויזיה בשפה הרוסית, ערוץ 9, שגם הוא חייב להיות באותו פורמט של די.

סטס מיסז'ניקוב: טי.

סטס מיסז'ניקוב: טי.

סטס מיסז'ניקוב: אדוני היושב ראש, אני יודע שיש הצעת חוק, שתידון אצלך.

סטס מיסז'ניקוב: אני יודע שגם לך יש הצעת חוק כזאת, שעוד לא עברה קריאה טרומית.

סטס מיסז'ניקוב: אתי, אני לא יודע איך עושים את זה.

סטס מיסז'ניקוב: אני רוצה הסתייגות, שאם אנחנו דנים פה בהצמדה של טלוויזה חינוכית לחבילת די.

סטס מיסז'ניקוב: טי.

סטס מיסז'ניקוב: טי - - -

אתי בנדלר: זאת לא הצמדה - - -

גלעד ארדן: יש שתי דרכים.

גלעד ארדן: דרך אחת:

גלעד ארדן: אם הצעת החוק של חבר הכנסת אלקין בעניין ערוץ 9 היתה נדונה פה יחד עם החינוכית, היה אפשר לבקש להצביע על מיזוג של שתי ההצעות.

גלעד ארדן: כיוון שהיא לא נדונה פה כרגע, יש אפשרות לכל חבר כהנסת להציע הצעת תיקון להצעת החוק הנוכחית, כך שיתווסף אליה, חוץ מהטלוויזיה הלימודית גם - - -

אתי בנדלר: אתה רואה, הוא כבר לא זקוק ליועצת משפטית.

סטס מיסז'ניקוב: חס וחלילה.

סטס מיסז'ניקוב: כבר כמה פעמים הצעתי לך לעבות את הצוות שלי בוועדת הכספים אבל את נצמדת.

סטס מיסז'ניקוב: אתי, ההצעה עומדת בעינה.

סטס מיסז'ניקוב: אמנם אני עומד לעזוב את הוועדה אבל את תמיד מוזמנת.

סטס מיסז'ניקוב: אני לא רוצה לקחת מחבר הכנסת אלקין את הזכות שההצעה שלו תידון פה, אבל אני רוצה לנצל את מה שאמר היושב שראש.

סטס מיסז'ניקוב: אני מבקש להצמיד להצעת החוק הנוכחית גם את ערוץ 9.

אתי בנדלר: אני טיפה אעבה את מה שאמר היושב ראש.

אתי בנדלר: אין להצמיד אלא הצעות חוק.

אתי בנדלר: אנחנו גם לא מדברים כרגע על הסתייגות כי הסתייגות זאת הצעה שלא התקבלה אחרי הקריאה הראשונה.

אתי בנדלר: אנחנו דנים כרגע בהכנה לקריאה ראשונה שבה יכולים חברי הכנסת להציע כל שינוי שהוא, לרבות הוספת ערוצים נוספים וכל שינוי אחר.

אתי בנדלר: זה מה שאתה רוצה.

גלעד ארדן: שיהיה ברור.

גלעד ארדן: אם הצעתך תתקבל בוועדה, היא מייתרת את החוק של אלקין.

אתי בנדלר: זה המשמעות של העניין.

סטס מיסז'ניקוב: עם כל הכבוד לחוק של אלקין, לדעתי מה שחשוב זה מבחן התוצאה ולא התהליך.

סטס מיסז'ניקוב: מבחינתי מבחן התוצאה הרבה יותר חשוב.

רונית תירוש: אלקין התכוון להגיש.

אתי בנדלר: זה לא הדיון היום.

גלעד ארדן: ההצעה של אלקין עברה ביום רביעי האחרון במליאת הכנסת.

גלעד ארדן: תכף תשמעו גם את עמדת הטלוויזיה החינוכית.

גלעד ארדן: אני, באופן אישי, חושב שלא צריך לערבב שמחה בשמחה.

גלעד ארדן: לכל אחד יש את הייחודיות שלה, המבנה שלה וההשלכות שלה על הדי.

גלעד ארדן: טי.טי.

גלעד ארדן: אני חושב שכל אחת צריכה לזכות או לזכות ברוב בכנסת.

גלעד ארדן: ברגע שכורכים בין שתי הצעות, אתה יוצר מצב של הכל או כלום, שאני כיו"ר הוועדה, לא מעוניין בו.

גלעד ארדן: מה עוד, שיש היום שתי הצעות שאפשר לדון בכל אחת מהן במקביל ולהכריע בהן.

סטס מיסז'ניקוב: אני עדיין מבקש להצמיד את ההצעה שלי.

אתי בנדלר: בעצם אתה מציע להוסיף לא רק את הטלוויזיה לימודית אלא גם את הערוץ הייעודי בשפה הרוסית.

אתי בנדלר: כמובן שההצעה הזאת, כשיתחיל הדיון וההקראה, תציע אותה.

אתי בנדלר: תהיה הצבעה ואם תקבל את הרוב זה ייכלל.

גלעד ארדן: הדיון פתוח להתייחסויות כלליות כי כל החוק הוא סעיף אחד.

גלעד ארדן: אני רוצה לשמוע את עמדת הרשות השניה.

גלעד ארדן: מי מייצג את הממשלה בדיון?

פיני יצחקי: אני יועץ שר התקשורת.

פיני יצחקי: ברצוני להציג בקצרה את עמדת שר התקשורת.

פיני יצחקי: השר מתכוון להקים וועדה לבחינה מקיפה של כל שוק שידורי הטלוויזיה בישראל, בכלל זה לשקול את עניין של הפצת הערוצים בחינם, שידורי פרסומת וערוצים כאלה ואחרים.

יורם מרציאנו: כשרוצים להרוג משהו, מקימים ועדה.

פיני יצחקי: לא, חס וחלילה.

פיני יצחקי: השר הודיע על זה.

פיני יצחקי: חבר הכנסת מרציאנו, הנייר כתב את זה בנייר רשמי שלו, הגיש אותו לוועדת שרים לענייני חקיקה.

פיני יצחקי: השר מתכוון להקים בקרוב ועדה לבחינת שוק שידורי הטלוויזיה בישראל.

פיני יצחקי: בכלל זה ייבחנו הפצת הערוצים בחינם, שוק הפרסומות.

פיני יצחקי: גם העניין שידורי הספורט, כפי שהופיע בהצעה שלך, הצעת החוק של זאב אלקין על עניין ערוץ 9 וגם הנושא של ערוץ 24.

גלעד ארדן: רק עכשיו הוא יקים ועדה?

פיני יצחקי: אין לי לוח זמנים מדויק להגיד מתי זה יקרה, אבל אני יודע שזה יקרה בקרוב.

גלעד ארדן: יש לו עמדה לגבי דוח תורג'מן וערוץ 10?

פיני יצחקי: זה בבדיקה.

גלעד ארדן: זה קצת יותר דחוף.

אתי בנדלר: אני מקווה להפיץ השבוע את חוות הדעת שביקשת.

יורם מרציאנו: אדוני היושב ראש.

יורם מרציאנו: אם מותר לי הערת ביניים, נראה לי שיש פה לטייח או לטאטא את זה או פשוט להרוג את זה.

יורם מרציאנו: כשרוצים להקים ועדת בדיקה, אנחנו יודעים שהולכים להרוג את זה.

גלעד ארדן: אולי יש לו עמדת ביניים?

פיני יצחק: הממשלה תמכה בטרומית.

גלעד ארדן: מה זה אומר שהשר עומד להקים ועדה?

פיני יצחקי: בינתיים זה עבר בטרומית - - -

רונית תירוש: זה עבור בטרומית למרות.

דנה נויפלד: לא, זה לא עבר למרות.

גלעד ארדן: מה עמדת משרד התקשורת?

פיני יצחק: אנחנו מבקשים לבדוק את העניין ורק אחר כך לגבש דעה.

פיני יצחק: השר אפילו אמר שבהתאם להוצאות יתכן שהוא יגיש הצעת חוק ממשלתית שתכלול הקמת הוספת ערוצים כאלה ואחרים.

גלעד ארדן: ובינתיים אם אני מעלה את זה לראשונה אתם מבקשים להתנגד כי אתם לא רוצים שזה ימשיך.

פיני יצחק: כרגע אנחנו מבקשים לדחות את המשך הדיון.

גלעד ארדן: אני מסרב לדחות את המשך הדיון ואני רוצה להצביע.

גלעד ארדן: מה אתם מבקשים שנעשה במצב כזה?

גלעד ארדן: יש הצבעה היום, מה המשרד רוצה שנעשה?

פיני יצחקי: כרגע אנחנו נגד.

יורם מרציאנו: אתה נגד למרות החלטת ועדת השרים?

גלעד ארדן: עורכת דין נויפלד, ספרי לנו מה היתה החלטת ועדת השרים?

דנה נויפלד: החלטת ועדת השרים היתה לתמוך בהצעה בקריאה הטרומית בלבד בכפוף לתאום המשך הליכי החקיקה עם משרדי המשפטים והתקשורת בסוגיה הכללת הערוץ הנוסף.

גלעד ארדן: אז הנה הגענו לזמן שבו מתארים עמדות עם המשפטים והתקשורת.

אתי בנדלר: הערוץ הנוסף הוא הטלוויזיה החינוכית הידועה כטלוויזיה הלימודית.

דנה נויפלד: זאת עמדת הממשלה.

גלעד ארדן: אז אנחנו נכבד אותה חלקית ונכפיף את זה לתאום כאן סביב השולחן.

יורם מרציאנו: אדוני היושב ראש.

יורם מרציאנו: פנית אלינו וביקשת מאיתנו לתאם עמדות עם משרדי הממשלה ואכן עשינו את זה.

יורם מרציאנו: לצערי הרב, בחוק הזה, אני קובע באופן חד משמעי, למרות דבריה של הגברת נויפלד, שאף אחד לא פנה אלינו עד לרגע זה על מנת לקיים איתנו דיון.

יורם מרציאנו: ידעתם שהצעת החוק עברה בטרומית, השארתם אותה בוועדת שרים לענייני חקיקה.

יורם מרציאנו: למה הייתם צריכים לחכות עד עכשיו כדי להתחיל לתאם איתנו?

יורם מרציאנו: מה קרה מאז הקריאה הטרומית ועד היום?

יורם מרציאנו: לכן אני גם מתנגד לכל הניסיון הזה לבוא עכשיו לכאן ולתאם עמדות.

יורם מרציאנו: גם אחרי קריאה ראשונה אפשר עדיין לתאם.

גלעד ארדן: הלו"ז של ועדת הכלכלה מפורסם שבועיים שלושה מראש.

גלעד ארדן: במקרה הזה אני זוכר ששיבצתי את הצעת החוק הזאת לפחות שבועיים מראש.

גלעד ארדן: היה ניתן לעשות תיאומים מראש.

גלעד ארדן: בכל מקרה, אפשר לתקן את הטעון תיקון כאן ולנסות לתאם.

גלעד ארדן: אנחנו רק בהכנה לקריאה ראשונה.

גלעד ארדן: הרשות השניה, בבקשה.

מנשה סמירה: לגבי המערכת הדיגיטלית.

מנשה סמירה: ברמה המערכתית נאמר כך.

מנשה סמירה: הקמתה של הטלוויזיה הדיגיטלית חיונית ביותר.

מנשה סמירה: כל היתרונות.

מנשה סמירה: אנחנו בעיצומו של התהליך.

מנשה סמירה: אני מבקש לדווח בקצרה איפה אנחנו נמצאים.

מנשה סמירה: מאז העברת החוק אנחנו עובדים במרץ על העניין.

מנשה סמירה: יצאו מכרזים לרכישת המשדרים, נעשתה עבודה להסדיר את אתרי השידור.

מנשה סמירה: יש כ-14 אתרי שידור ברחבי הארץ, עם היתרים בנושאי קרינה, היתרים בנושאי מקרקעין, איכות הסביבה ועוד.

מנשה סמירה: אנחנו בעיצומה של העבודה.

מנשה סמירה: המשדרים אמורים להגיע לארץ תוך חודשיים.

מנשה סמירה: בינואר יתחיל פיילוט ואנחנו נמצה כנראה את יתרת הזמן שניתנה לנו בחוק.

מנשה סמירה: כלומר, בסביבת חודש מאי 1009 נתחיל בשידורי ניסיון.

אתי בנדלר: מתי מתחילים?

מנשה סמירה: בתחילת מאי יוני.

מנשה סמירה: זה תוך ניצול הזמן שניתן לנו בחוק עצמו.

מנשה סמירה: נגיש בקשה ונעשה את זה בצורה מסודרת.

מנשה סמירה: אנחנו נמצאים גם בסוף חתימת ההסכמים עם השותפים, רשות השידור וערוץ הכנסת.

מנשה סמירה: הוחלפו כבר טיוטות רבות ואנחנו כבר ממש לפני הסוף.

מנשה סמירה: אנחנו מקווים שבימים הקרובים גם זה יהיה מאחורינו.

מנשה סמירה: חשוב לומר שבינתיים אנחנו עומדים בכל התחזיות ובתכניות שהצגנו, במיוחד בלוח הזמנים הצפוף מאוד.

מנשה סמירה: מערכות כאלה מקימים בדרך כלל בשנתיים שלוש ואנחנו מקווים לעמוד בלוח זמנים שנקבע בסדר גודל של שנה וחצי.

מנשה סמירה: כפי שמסרנו, המערכת מסוגלת להכיל עד 6 ערוצים.

מנשה סמירה: כרגע יש בה 5 ערוצים.

מנשה סמירה: אנחנו לא חוזרים בנו.

מנשה סמירה: המערכת נבנית ל-5-6 ערוצים.

מנשה סמירה: יחד עם זאת צריך להבין שההחלטה על ערוץ נוסף היא אפשרית.

מנשה סמירה: אף אחד לא סותר את הטענה הטכנית הזאת ואמרנו את זה בדיונים הקודמים.

גלעד ארדן: מה קורה אם יוחלט על שני ערוצים נוספים.

מנשה סמירה: יש לזה משמעויות שתכף נדבר עליהן.

מנשה סמירה: אנחנו מדברים היום על ערוץ אחד.

מנשה סמירה: חשוב לי שחברי הכנסת ישמעו את המשמעויות של תוספת ערוצים.

מנשה סמירה: ראשית, לגבי ערוץ 23, כאמור, אין ספק שהוא הערוץ הכי מתאים מבין הערוצים.

מנשה סמירה: הוא ערוץ ציבורי.

מנשה סמירה: אבל יש עדיין כמה בעיות שצריך להסדיר ולפתור ואני רוצה להסביר את המשמעויות של ערוץ 23, דהיינו, הטלוויזיה החינוכית.

מנשה סמירה: ראשית, 6 ערוצים זה אפשרי אבל זה נוטל מאיתנו את הרזרבה שנשמרה בתוך המערכת לפיתוחים טכנולוגיים נוספים.

מנשה סמירה: כזכור, חלק מהשותפים ביקשו אפשרויות נוספות כמו "high definition" וערכים נוספים.

מנשה סמירה: רוחב הפס לא יאפשר את המשמעויות הנוספות.

מנשה סמירה: אפשר יהיה להעביר 6 ערוצים.

מנשה סמירה: יש פה נציג של משרד התקשורת שיכול להסביר מבחינה טכנולוגית.

מנשה סמירה: תהיה פגיעה מסוימת באיכות אבל סבירה.

גלעד ארדן: בשלב מסוים הכנסת יכולה להחליט שאולי אפשר, אולי אפשר לוותר על ערוץ 33 ולהכניס משהו שציבורית הוא חשוב יותר.

גלעד ארדן: אולי נחליט שמוציאים את ערוץ הכנסת.

מנשה סמירה: אני מבין שזאת שאלה רטורית.

מנשה סמירה: הנקודה השניה: יש כאן פתיחה של העיקרון של מהו ערוץ פתוח.

גלעד ארדן: המדרון החלקלק.

מנשה סמירה: יש כאן פתיחה של מהו ערוץ פתוח.

מנשה סמירה: ערוץ 23 הוא בהחלט הכי קרוב אבל צריך להבין את המשמעות של הדבר הזה.

מנשה סמירה: השאלה האם אפשר יהיה לעצור את הסחף משום שיש לזה משמעויות?

מנשה סמירה: החשש הגדול ביותר שלנו הוא עלייה של ערוצים נוספים שיטענו, ויכול להיות שיקבלו הכרה שגם הם פתוחים ויזכו למהלך הזה.

גלעד ארדן: תסביר לנו מה זה ערוץ פתוח.

גלעד ארדן: כשאני מנסה לחשוב על ערוץ 23, שזה ערוץ שמתוקצב על ידי המדינה ולא מחלק רווחים, קשה לי להבין למה זה לא ערוץ ציבורי.

מנשה סמירה: זה לא המדד.

מנשה סמירה: ערוץ פתוח זה ערוץ שיכול להגיע לכל בית בישראל באופן פתוח וחופשי ללא מתווך.

מנשה סמירה: ערוץ 23 יכול להגיע לבתים רק באמצעות הכבלים או הלווין.

מנשה סמירה: אתה צריך לרכוש מנוי ביס או בהוט כדי לקבל את ערוץ 23.

גלעד ארדן: גם ערוץ 10 היה כזה.

מנשה סמירה: מעולם לא.

מנשה סמירה: ערוץ 10 הוא ערוץ פתוח.

מנשה סמירה: אתה יכול לקלוט אותו באנטנה.

מנשה סמירה: המשמעות היא גם בעלות שמשק הבית צריך להוציא כדי להתחבר כדי לקלוט ערוץ.

מנשה סמירה: זאת היתה הקביעה המקורית.

גלעד ארדן: אבל אין בזה איזה היגיון ציבורי.

גלעד ארדן: באופן מקרי, בגלל שתקצבו את ערוץ 23 באיקס ולא בוואי, אז אחרים נושאים אותו?

גלעד ארדן: אם היו מתקצבים אותו ביותר כסף, אולי הוא היה משלם כמו רשות השידור והיו מפיצים אותו באופן עצמאי ואז הוא היה פתוח.

יצחק וקנין: גלעד, אפשר להגיד את זה על כל הערוצים.

גלעד ארדן: נכון.

גלעד ארדן: זאת הגדרה שהם בחרו לערוץ פתוח.

מנשה סמירה: זאת לא הגדרה שאנחנו בחרנו.

מנשה סמירה: זאת הגדרה שקיימת מאז ומתמיד במערכת התקשורת.

מנשה סמירה: צריך להבין שהטלוויזיה הלימודית, בגלל הייחודיות הציבורית שלה, זכתה לחשיפה באמצעות הערוץ הראשון.

מנשה סמירה: היא משדרת סדר גודל של כמה שעות ביום בערוץ ה-1 ויש לה גם רצועה במסגרת ערוץ 2.

מנשה סמירה: זה לא מכרז אלא על ידי קביעה.

מנשה סמירה: המשמעות הציבורית של הטלוויזיה הלימודית כבר באה לידי ביטוי בהסדרה כזאת או אחרת.

מנשה סמירה: צריך לקחת את זה בחשבון.

מנשה סמירה: היום הם משדרים בערוץ 2 ובערוץ הראשון.

מנשה סמירה: חשוב לי שחברי הכנסת יבינו שהפלטפורמה הדיגיטלית, לכשהיא תעלה עליה, יהיו בה 6 ערוצים אבל יהיה ערוץ אחד שישדר מלא, ערוץ 23, ותהיה לו אחיזה בערוץ 2, עם רצועת שידור שמינית בזמן השידור החוק.

מנשה סמירה: מוטי, כמה שעות משדרים ברשות השידור?

מוטי שקלאר: מ-08:30 עד 15:30.

מנשה סמירה: זאת אומרת, סדר גודל של 6 שעות.

מנשה סמירה: עלייתו של ערוץ 23 מחייבת הסדרה.

מנשה סמירה: אי אפשר להשאיר את המצב כמו שהוא.

מנשה סמירה: הנושא הנוסף הוא נושא הרגולציה.

מנשה סמירה: יש פה עניין של ערוץ ללא רגולציה בפלטפורמה שיש בה רגולציות.

מנשה סמירה: צריך לפתור גם את הבעיה הזאת.

מנשה סמירה: זאת גם סוגיה שצריך לפתור.

מנשה סמירה: נקודה נוספת שחייבים להבין אותה מבחינת התקציב.

מנשה סמירה: חבר הכנסת ארדן, על פי תיקון החקיקה לחוק הרשות השניה, הערוצים שיעלו על הפלטפורמה הזאת, מחויבים בהעמדת ערבויות ובתשלום דמי הפצה שנתיים בסדר גודל של 5-6 מיליון שקל.

מנשה סמירה: צריך לקחת את זה בחשבון.

מנשה סמירה: כשדיברנו על ערוץ הכנסת לקחנו את זה בחשבון.

מנשה סמירה: התשלום כאן הוא זהה לכל הערוצים שנמצאים בפלטפורמה הזאת.

מנשה סמירה: צריך לקחת את זה בחשבון בתקציבו של הערוץ ואת המשמעויות מכיוון שיש כאן אחריות, יש פה חוק, יש פה קביעה.

מנשה סמירה: יש השלכות שצריך לקחת בחשבון.

מנשה סמירה: הדבר האחרון שאומר כאן, שיש כאן השלכה לגבי לוח הזמנים.

מנשה סמירה: עלייתו של ערוץ נוסף לא תעכב אותנו מאוד אבל יהיה עיכוב קל.

מנשה סמירה: לא נדרשתי כרגע לשאלה של תוספת מעל לערוץ 1.

מנשה סמירה: אם אתה רוצה לפתוח את העניין הזה יש לזה משמעויות ניכרות ביותר, דרמאטיות.

מנשה סמירה: אם אני אייצג את הוט ויס זה החלום שלהם.

מנשה סמירה: אם יעלה יותר מאשר ערוץ אחד, נצטרך לעכב את התהליך בסדר גודל של למעלה משנה.

מנשה סמירה: נידרש להקמת רשת נוספת והכפלת עלויות ההקמה.

מנשה סמירה: יש לזה סיבות ואם יש צורך נפרט.

מנשה סמירה: התכוננו לזה, ואם יש צורך, נתייחס לנקודה.

גלעד ארדן: נניח שמוסיפים רק את החינוכית, האם זה מחייב עלות תקציבית נוספת?

מנשה סמירה: תהיה תוספת קלה לסכום הסופי אבל זה יתחלק על 6 וכל אחד ישלם קצת פחות.

גלעד ארדן: כמה היום משלם כל ערוץ?

מנשה סמירה: כ- 5 מיליון.

מנשה סמירה: אם זה יתחלק על כולם זה יהיה 4.5 מיליון.

גלעד ארדן: הוועדה מאמצת את ההערכה התקציבית שלך.

מנשה סמירה: אני מבקש לא - - -

אתי בנדלר: אתה לא יכול, זאת הערכה שלך.

אתי בנדלר: המוסמכים לתת אומדנים זה האוצר.

גלעד ארדן: זה נכון, אבל אם יש הערכה כספית אחרת, הוועדה יכולה להכריע.

גלעד ארדן: אם הגוף שמקים את התשתית אומר שהעלות הנוספת שתושת, לדוגמה, על החינוכית, תפחית את הסכומים ל-4.5 מיליון שקלים, זה דבר שצריך לרשום בפרוטוקול.

אתי בנדלר: התוספת של ה-4.5 מיליון שקלים זה רק דמי הפצה או שזה כולל גם את עלות ההקמה?

מנשה סמירה: לא.

מנשה סמירה: בואו נפריד.

מנשה סמירה: דמי הפצה שנתיים.

מנשה סמירה: השותפים שעולים על הפלטפורמה משלמים רק דמי הפצה שנתיים כי ההקמה היא על המדינה.

מנשה סמירה: לגבי ההקמה, אני חוזר ואומר.

מנשה סמירה: נכון להיום, ל-5 ערוצים, זה סדר גודל של 5 מיליון שקל.

מנשה סמירה: יעלה ערוץ נוסף, תהיה תוספת מסוימת לטוטאל, שתתחלק בין 6 ערוצים.

גלעד ארדן: אנחנו שואלים על ההקמה.

גלעד ארדן: האם העובדה שצריך להפיץ 6 ולא 5 יוצרת עלויות נוספות בהקמה?

מנשה סמירה: תוספת קלה בהקמה של כמה עשרות אלפי דולרים.

מנשה סמירה: אין פה דרמה, זה לא ישנה את התהליך, זה בתוך הפלוס מינוס של ההערכות.

סטס מיסז'ניקוב: השאלה שלי פשוטה.

סטס מיסז'ניקוב: בכל דיוני חוק ההסדרים, ששם נכללה החבילה הזאת, קיבלתי הסבר מאוד מפורט מראש אגף תקציבים, דאז, קובי הבר ואחר כך מחיים פרננדז, שהציג פה את ההתנגדות שלו להכליל עוד ערוצים בחבילת הבסיס, בכך שמספר הערוצים בחבילת הבסיס תמיד צריך להיות תמיד אי זוגי.

סטס מיסז'ניקוב: כך הם הציגו את זה, תסתכלו בפרוטוקולים.

סטס מיסז'ניקוב: קובי הבר וגם חיים פרננדז, בכל הדיונים, קבעו תמיד שמספר הערוצים חייב להיות אי זוגי בגלל הטכנולוגיה המסובכת.

סטס מיסז'ניקוב: אתה עושה לי "לא" עם הראש, גם אני עשיתי להם "לא" עם הראש והם תנו לי דוגמאות מלומדות למה זה צריך להיות תמיד אי זוגי.

סטס מיסז'ניקוב: עכשיו אתה אומר שיש תוספת שולית בהקמה של ערוץ נוסף ושזה יהפוך את זה לזוגי.

סטס מיסז'ניקוב: אני רק יכול להגיד הידד כי זה מה שטענתי כלפיהם כל הזמן.

סטס מיסז'ניקוב: אני מבקש לפתוח את הפרוטוקולים של ועדת הכלכלה, כשדנו בחוק הזה.

סטס מיסז'ניקוב: חיים פרננדז והרפרנטים שלו שברו לנו את הראש עם כל מיני דוגמאות מתחום הטכנולוגי, למה זה צריך להיות אי זוגי ולמה זה לא אפשרי.

סטס מיסז'ניקוב: אל"ף, אני מאוד שמח שעכשיו אתה מצדיק את הטענה שלי שזה כן יכול להיות זוגי.

סטס מיסז'ניקוב: בי"ת, אם התוספת השולית, הדלתה, להוסיף ערוץ חינוכי או ערוץ חינוכי, מה הדלתה להוסיף ערוץ שביעי?

סטס מיסז'ניקוב: האם זה גם כן כמה עשרות דולרים או שתמיד זה הולך במקפצות וגם תסביר למה?

אורן משה: מה שנאמר לך על ידי חיים, ובזמנו על ידי קובי, זה שהרחבת המערך מתבצעת בקוונטים של חמישיות.

אורן משה: המערך הסטנדרטי הוא של 5 ערוצים, כמו שהסביר מנכ"ל הרשות השניה.

אורן משה: ניתן להתכווץ, להגביר קצת הספקים, להגיע לערוץ 6 אותו נדחוף בתוך אותו מערך.

אורן משה: אם אתה רוצה עוד ערוצים מעבר לזה, המשמעות היא קניה של משדרים, קניה של מולטי פלקסרים, מרבבים, וזה בא בחמישיות.

אורן משה: מרבבים זאת המערכת שלוקחת את האות הטלוויזיונית, הופכת אותו לאות דיגיטלי ומשדרת אותו לערוץ 1, מה שמאפשר שימוש בפחות תדרים ושידור באיכות גבוהה יותר.

אורן משה: זה מדבר בחמישיות.

אורן משה: זה מה שהוסבר לך.

סטס מיסז'ניקוב: רק אל תגיד לי מה הוסבר לי.

אורן משה: אני הייתי בכל הישיבות האלה.

סטס מיסז'ניקוב: יש אצלנו עכשיו בן אדם שלא זוכר כלום בכל מיני חקירות שלו, אבל אני עדיין זוכר מה נאמר לי.

אורן משה: אני גם זוכר את הסיטואציה.

יצחק וקנין: הוא רק זוכר שנתן מעטפות.

גלעד ארדן: חברים, יש לנו עוד 12 דוברים.

סטס מיסז'ניקוב: הוא לא ענה לי על השאלה.

סטס מיסז'ניקוב: אל תסביר לי מה הוסבר לי כי אני זוכר באופן מוחלט שדיברו איתי על חמישיות.

אורן משה: קבוצות של חמישית.

מנשה סמירה: חבר הכנסת מיסז'ניקוב, התשובות לשאלות שלך הן כאלה.

מנשה סמירה: ישבתי כאן בדיונים.

מנשה סמירה: הזוגי והלא זוגי לא עלה בפורום הזה, יכול להיות שהוא עלה בפורומים אחרים.

מנשה סמירה: קובי הבר לא היה בדיונים האלה.

מנשה סמירה: אני הצטרפתי באוגוסט שנה שעברה מאז שהתחלנו את הדיונים כאן והנתונים שנמסרו הם הנתונים שאני אומר לך עכשיו.

מנשה סמירה: המערכת שהקמנו יכולה להכיל עד 6 ערוצים אבל עדיף 5 מבחינת האיכויות הערכים המוספים הטכנולוגיים שניתן לתת.

מנשה סמירה: לגבי העלויות: הוספת הטלוויזיה החינוכית, כערוץ שישי, בהקמה היא תוספת מזערית מבחינת העלויות, דהיינו, כמה עשרות אלפי דולרים.

מנשה סמירה: בנושא של ההפצה הסברנו קודם מה המשמעות וזה גם מתחלק בין האחרים.

מנשה סמירה: כל ערוץ נוסף מעבר לששת הערוצים, שיצטרכו להתחלק על אותם 12 מגה, שזה רוחב הפס של המערכת, ידרוש שתי חלופות.

מנשה סמירה: נמצאים כאן מהנדסים ממשרד התקשורת שיכולים לאשר את זה.

מנשה סמירה: חלופה אחת אומרת, הגדלת ההספקים באופן קיצוני.

מנשה סמירה: צריך הספקים הרבה יותר משמעותיים.

מנשה סמירה: יש לנו שתי בעיות.

מנשה סמירה: בעיית ההספקים גוררת אחריה פגיעה בתקינות רבות מאוד, שהסיכוי לקבל היתרים הוא הנמוך ביותר.

מנשה סמירה: שתיים, העלות היא גבוהה מאוד משום שהעלות היא לא ליניארית אלא לוגריתמית.

מנשה סמירה: אם אנחנו מדברים היום בחלופה של הגדלת ההספקים, שכנראה לא תותר מבחינת ההיתרים, זאת תוספת של 10 מיליון דולר בהקמה.

מנשה סמירה: זה בערך 50%.

מנשה סמירה: פה אפשר יהיה להוסיף גם ערוץ שישי ושביעי.

מנשה סמירה: זה כבר יהיה בבסיס ל-5 ערוצים נוספים.

מנשה סמירה: מדובר בעשרות מיליונים.

מנשה סמירה: אני חוזר.

מנשה סמירה: להוסיף את הערוץ השישי במערכת הקיימת, זה כמה עשרות אלפי דולרים.

מנשה סמירה: להוסיף ערוצים נוספים, מעבר ל-5-6 ערוצים האלה יש שתי חלופות.

מנשה סמירה: או שמגדילים הספקים והסיכוי נמוך, או שמתקינים רשת נוספת קטנה יותר עם מרבב נוסף, בסדר גודל של 18 מיליון דולר.

מנשה סמירה: זאת אומרת, זאת החלופה הסבירה כי להגדיל הספקים אין סיכוי.

מנשה סמירה: החלופה הסבירה זה להקים מערכת נוספת.

גלעד ארדן: מה זאת אומרת להגביר הספקים?

מנשה סמירה: לקנות משדרים בעלי עוצמה בעלי עוצמה הרבה יותר גבוה.

מנשה סמירה: זאת תוספת עלות של כ-10 מיליון דולר.

מנשה סמירה: עלות המשדרים גבוהה ביותר כי ככל שאתה קונה משדר עם הספק גבוהה יותר העלייה במחיר היא לוגריתמית ולא ליניארית .

מנשה סמירה: אנחנו נצטרך לדחוס רוחב פס גדול מאוד ולכן ההערכה הראשונית היא 18 מיליון דולר.

מנשה סמירה: זה לגבי ההקמה.

סטס מיסז'ניקוב: ברור שהממ"מ ימציאו עלות הרבה יותר נמוכה.

גלעד ארדן: למה זה ברור?

סטס מיסז'ניקוב: כי זאת הערכה ראשונית.

מנשה סמירה: חלופת ההספקים היא כמעט הכפלה של המערכת הקיימת.

מנשה סמירה: אנחנו היום מדברים על 19 מיליון דולר ותהיה עלות מוכפלת בהקמה.

מנשה סמירה: העלות השוטפת נשארת אותו דבר פחות או יותר כי זה מתחלק בין 8 ערוצים.

סטס מיסז'ניקוב: אז אנחנו מדברים על תוספת של 19 מיליון דולר שהאוצר יצטרך לתת תוספת, על מנת לשרת אוכלוסייה של מיליון איש.

סטס מיסז'ניקוב: חשוב לומר לפרוטוקול שעלות השירות למיליון איש תושבי מדינת ישראל זה 19 מיליון דולר.

סטס מיסז'ניקוב: חבר הכנסת ארדן, 19 מיליון דולר כדי לשרת מיליון איש.

מנשה סמירה: אבל אז אפשר להוסיף עוד ערוצים.

גלעד ארדן: אני מקווה שמתוך המיליון יש כאלה שכן יודעים עברית.

סטס מיסז'ניקוב: זה לא קשור.

סטס מיסז'ניקוב: אותי כמנהל שיווק לימדו לא לחנך את השוק.

סטס מיסז'ניקוב: אתה צריך לתת שירות, אל תחנך את השוק.

גלעד ארדן: אני אומר שאני מקווה שמתוך המיליון חלק כן יודעים עברית.

גלעד ארדן: לא הייתי רוצה לחשוב שיש פה מיליון איש שלא יודעים עברית.

סטס מיסז'ניקוב: אדוני היושב ראש, הם יחליטו מה לראות, ערוץ 9 או ערוץ 2.

סטס מיסז'ניקוב: אל תחנך את השוק, תיתן להם לבחור.

מנשה סמירה: ברשותך, אני רוצה להוסיף משמעות נוספת קריטית של המהלך הזה.

מנשה סמירה: המהלך הזה חוזר לדברים שנאמרו על ידי האוצר בישיבות הקודמות.

מנשה סמירה: הפתיחה הזאת מחייבת בדיקה של השוק כולו מתחילתו ועד סופו, משום שיש כאן שינוי בשוק הפרסום עם השלכות קשות.

מנשה סמירה: יש כאן השלכות לגבי - - -

אתי בנדלר: אתה מדבר עכשיו על ערוץ 9?

מנשה סמירה: אני מדבר על הקמת המערכת הנוספת בשביל להגדיל מעבר ל-6 ערוצים.

מנשה סמירה: אני חוזר ואומר, בחינתו של השוק כולו בנושא הפרסום.

מנשה סמירה: יש כאן פגיעה קשה בערוצים המשדרים הקיימים, זה ברור.

מנשה סמירה: יש פה השלכות לגבי הטלוויזיה הרב ערוצית.

מנשה סמירה: הנקודה שלישית, שצריך לקחת בחשבון, זה איפה נעצור.

מנשה סמירה: כרגע מועצת הכבלים והלוויין העלתה שני ערוצים, ערוץ 9 וערוץ 24.

מנשה סמירה: אבל בקנה יש את ערוץ מורשת, ערוץ החדשות וערוץ בערבית שבסיטואציה הזאת אין ספק שהוא יהיה רווחי וכדאי.

יאיר שטרן: מנשה, לא יהיו ערוצים כאלה.

גלעד ארדן: אני לא חושב שההצעה של חבר הכנסת מיסז'ניקוב מתרחבת לכל הערוצים הייעודיים.

דנה נויפלד: לא, אבל ככל שיש הצדקה להעלות ערוצים שיש להם - - -

גלעד ארדן: סליחה, גברתי, את לא תכניסי מילים בפיו.

גלעד ארדן: ההצדקה שלו זה עניין השפה.

גלעד ארדן: הוא לא אימץ את החלטת הממשלה שהחליטה שמורשת צריך להיות.

גלעד ארדן: הוא מדבר על ערוץ בשפה הרוסית וזה הנימוק שלו.

גלעד ארדן: אם זה הנימוק שלו הכנסת יכולה להכריע בעד או נגד הוספת ערוץ 9 לבד.

גלעד ארדן: זה לא אומר שאם מקבלים את 9 אז מקבלים את כל הערוצים הייעודיים.

גלעד ארדן: הבנו, ההפחדה בוצעה.

גלעד ארדן: מי שרוצה זה יפחיד אותו ומי שלא לא.

גלעד ארדן: נמשיך הלאה.

מנשה סמירה: נחזור לערוץ 23 כי זה נושא הדיון.

מנשה סמירה: אנחנו צריכים להתייחס למשמעויות.

גלעד ארדן: יכולה להיות בעיה, כמו שמסבה את תשומת לבי מנהלת הוועדה.

גלעד ארדן: אם יהיה ערוץ ייעודי בשפה הרוסית אז יכולה להיות בעיה עם הכנסה כי ירצו גם ערוץ בשפה הערבית.

סטס מיסז'ניקוב: ערוץ 33 יפתור את זה.

סטס מיסז'ניקוב: הפלטפורמה של השפה הערבית תהיה על בסיס ערוץ 33.

סטס מיסז'ניקוב: שאלת את עצמך למה ערוץ 33 נמצא בפלטפורמה הזאת?

יצחק וקנין: מי קבע שערוץ 33 יהיה בערבית?

גלעד ארדן: בואו לא נהפוך את זה למריבה בין הערוצים.

גלעד ארדן: בערוץ 33 יש ריח מנטה והרבה אנשים אוהבים את זה, אז לא לפגוע בריח מנטה.

גלעד ארדן: מר שקלאר, בבקשה.

מוטי שקלאר: מנקודת ראותנו יש מקום לערוץ 23 בפלטפורמה אבל בהתניה אחת, שהנושא לא יקבור את הרעיון.

מוטי שקלאר: כלומר, אם זה יהווה פתח לדחייה של העניין מהסיבות שערוצים נוספים יצטרפו לעגלה, אז חבל על הזמן.

מוטי שקלאר: אני פונה לוועדה המכובדת שיתעסקו רק עם ערוץ הלימודית, יסגרו את העניין ונלך הלאה.

מוטי שקלאר: חלק מהח"כים לא זוכרים אבל הרעיון של החבילה, נדמה לי שבתקופת מוקדי, בתקופת פואד בן אליעזר ובתקופת ריבלין.

מוטי שקלאר: הנושא נדחה מידי פעם בשל החשש לפגיעה ב"הוט" וב"יס".

מוטי שקלאר: זה אפילו לא נדון, זרקו אותנו מכל המדרגות.

מוטי שקלאר: כשאני העליתי את הרעיון בפני פואד ובפני רובי, זרקו אותנו מכל המדרגות מהסיבה שהזכרתי.

מוטי שקלאר: אם ניכנס עכשיו לדינאמיקה של ריבוי ערוצים, אז חבל על הזמן, וכולנו יודעים שזה ייקבר בקבורת חמור.

מוטי שקלאר: כדאי שכל הח"כים יתאגדו סביב העניין של ערוץ 23 ולא יותר מזה כי זה לא יקרה.

מוטי שקלאר: אם זה לא יקרה עכשיו, זה לא יקרה גם בעתיד.

יצחק וקנין: גם בדיונים הקודמים, לדעתי אם לא היו מכניסים עוד ערוצים, זה יכול היה לעבור בחקיקה הקודמת.

מוטי שקלאר: מישהו זרק פה רעיון להוריד את ערוץ 33.

מוטי שקלאר: אני חוזר למה שהוחלט אצלנו.

מוטי שקלאר: אני לא יודע אם יש החלטת ממשלה אבל יש הבאה שערוץ 33 מיועד להיות ערוץ בערבית.

מוטי שקלאר: אתם לא מודעים לוועדות אחרות בכנסת, ועדת חוץ וביטחון.

מוטי שקלאר: ישבו ועדות אחרות בכנסת והחליטו.

מוטי שקלאר: בתכנית שלנו ערוץ 33 עומד להפוך ערוץ בערבית.

סטס מיסז'ניקוב: בבקשה, זה מה שאמרתי.

לאה ורון: זאת החלטה שהתקבלה בוועדת חוץ וביטחון?

מוטי ש קלאר: לא התקבלה החלטה.

מוטי ש קלאר: זה אחד הרעיונות שהועלו.

סטס מיסז'ניקוב: לפרוטוקול, אני בעד.

סטס מיסז'ניקוב: זה רק מוכיח את הטענה שאי אפשר להפלות אוכלוסיה אחרת.

סטס מיסז'ניקוב: הערבים לא יודעים עברית?

סטס מיסז'ניקוב: עם כל הכבוד למנכ"ל רשות השידור.

סטס מיסז'ניקוב: אתה לא יכול להפלות אוכלוסייה אחת על חשבון אוכלוסייה אחרת.

סטס מיסז'ניקוב: הוא הוכיח את הטענה שלי לפרוטוקול.

יצחק זיו: אני מציע חלוקת זמן בין השפות.

סטס מיסז'ניקוב: איזה מן דבר זה?

סטס מיסז'ניקוב: אתה מפלה אוכלוסיה אחת על חשבון אוכלוסיה אחרת.

מוטי שקלאר: אני מוכן לומר מה האבחנה בין האוכלוסייה הערבית במדינות ערב, המצב הנוכחי שאין קול ישראלי שפונה לאוכלוסיה הערבית במדינות ערב.

מוטי שקלאר: אין מה להשוות.

סטס מיסז'ניקוב: אין מה להשוות?

סטס מיסז'ניקוב: מיליון איש שחלקם בכלל אינם מבינים שפה?

סטס מיסז'ניקוב: אתה יושב פה, מנכ"ל רשות השידור, ואתה אומר שלא צריך לתת שירות לאוכלוסיה שלא יודעת שפה אחרת חוץ מרוסית.

סטס מיסז'ניקוב: תיראו, יש לנו 33 דקות עד לתום הזמן.

סטס מיסז'ניקוב: מי שרוצה שהחינוכית תאושר פה בסוף הדיון, אני מפציר בו לקצר את דבריו.

סטס מיסז'ניקוב: בבקשה הגברת ויגודסקי.

סטס מיסז'ניקוב: אם את מניחה שהסבר ממושך על תכני החינוכית זה מה שכנע את הח"כים האם להצביע בעד או נגד, אז תאריכי.

יורם מרציאנו: אני רוצה להציע לך הצעת ייעול.

יורם מרציאנו: אני חושב שיש לך עכשיו רוב.

יורם מרציאנו: אם נמשיך ונדבר נגיע עוד מעט למצב שלצערי לא נצביע ולא יהיה לך רוב.

יורם מרציאנו: את המצגות האלה ראינו והשתכנענו ואנחנו בעד החוק.

גלעד ארדן: המנהל התקין ורצינות הדיון פה מחייבים שנמשיך לשמוע את כל מי שביקש לדבר ויומו יינתן לו פה בוועדה.

יפה ויגודסקי: החינוכית תעשה את זה בצורה מאוד מקוצר.

יפה ויגודסקי: אני רוצה לחזור בחצי דקה על דברים שנאמרו כאן גם על ידי חברי כנסת וגם על ידי.

יפה ויגודסקי: ערוץ הטלוויזיה החינוכית, שהבית שלה הוא ערוץ 23, על פי המחוקק באה לשמש כערוץ ציבורי חינוכי לכלל הציבור וזה מופיע בחוק רשות השידור.

יפה ויגודסקי: בגלל זה אנחנו נמצאים ברצועה בערוץ 2 ובגלל זה אנחנו נמצאים גם בתוך הכבלים והלויין.

יפה ויגודסקי: כלומר, להגיע לכלל אוכלוסיית מדינת ישראל, ילדים בוגרים וכדומה.

יפה ויגודסקי: אני גם רוצה להתייחס לכמה דברים שנאמרו כאן על ידי מנכ"ל הרשות השניה.

יפה ויגודסקי: יש לי כאן נציגות שנשלחה על ידי שרת החינוך, שמוכיחה שערוץ 23 משמשת זרוע ישירה של מערכת החינוך הפורמאלית והלא פורמאלית.

יפה ויגודסקי: בחינות הבגרות היום מבוצעות באמצעות ערוץ 23.

יפה ויגודסקי: זה ערוץ הבית שלהו: תוכניות לילדים, תכניות לנוער, העשרה וכן הלאה.

יפה ויגודסקי: הוקמו שתי ועדות, ועדת האוזר שדיבר על מתכונת אחת וועדת שטרן, שיושב שראש הוועדה שלה יושב לימיני.

יפה ויגודסקי: שתי הוועדות, ללא יוצא מן הכלל, דיברו על כך שערוץ 23 הוא ערוץ ציבורי, ערוץ ממשלתי שצריך להגיע לכל בית במדינת ישראל והוא הכרח, כזרוע ישירה של מערכת החינוך.

יפה ויגודסקי: לתת הקנייה של ידע ותרבות בנושאים שונים.

יפה ויגודסקי: ידוע שהערוץ כולו ממומן על ידי משלמי המיסים.

יפה ויגודסקי: הוא נגיש רק לחלק מהאוכלוסייה.

יפה ויגודסקי: יש דוח קשה של מבקר המדינה, מדוע ערוץ 23 לא מגיע לכל בית.

יפה ויגודסקי: הדוח יצא במאי 2007.

יפה ויגודסקי: הוא חייב להיות כחלק מחבילת החינם.

יפה ויגודסקי: כל טענה טכנית או תקדימית, שמתבטאת כאן היא מיותרת לגמרי.

יפה ויגודסקי: אני רוצה לענות לגבי הנושא של פיזור הטלוויזיה החינוכית.

יפה ויגודסקי: אני חוזרת.

יפה ויגודסקי: ערוץ 23 הוא ערוץ הבית.

יפה ויגודסקי: נאמר כאן שיש כאן פיזור של ערוצים.

יפה ויגודסקי: כבר לפני שנתיים הגשנו בקשה לאוצר לצאת מערוץ 1.

יפה ויגודסקי: אנחנו בן ערובה של רשות השידור שמתקשה לקחת את ה-8 שעות שלנו בגלל תשלום של אגרת תדרים, בזק וחלל.

יפה ויגודסקי: טלוויזיה חינוכית משלמת היום 24 מיליון שקל על אגרת תדרים, חלל ובזק.

יפה ויגודסקי: 4.5 מיליון שקל זה חיסכון אדיר למדינת ישראל.

יפה ויגודסקי: במקום 24 מיליון נשלם רק 4.5 מיליון.

יפה ויגודסקי: אז אל תספרו שזאת העמסה על המדינה אלא, להפך, זה חיסכון למדינה.

יפה ויגודסקי: אני מכריזה שאני יכולה לצאת מערוץ 1 היום.

יפה ויגודסקי: אם אני מקבלת אישור מהאוצר לצאת מערוץ 1 אני יוצאת ממנו היום וחוסכת 24 מיליון שקל.

יפה ויגודסקי: אני מכריזה בזה שברגע שערוץ 23 יושב בתוך חבילת החינם, ביום שהוא משודר בחבילת החינם, אנחנו גם יוצאים מתוך ערוץ 2.

יפה ויגודסקי: מנכ"ל הרשות השניה, ביום שאנחנו נמצאים בחבילת החינם אנחנו יוצאים מתוך ערוץ 2.

יפה ויגודסקי: אנחנו רוצים שיהיה לנו ערוץ בית אחד שמשדר 24 שעות ביממה ושהעלויות שלו לרגולציה הן נמוכות.

אתי בנדלר: זה מחייב תיקוני חקיקה נוספים.

יפה ויגודסקי: ברגע שנשדר בחבילת החינם, אנחנו נצא מערוץ 2.

אתי בנדלר: אני מבינה לחלוטין מה שאת אומרת, רק שאני מוסיפה ואומרת שזה מחייב שינוי בחקיקה.

יפה ויגודסקי: מאה אחוז, תהיה בקשה לשינוי חקיקה.

גלעד ארדן: חברים, לא תהיה בקשה.

גלעד ארדן: מה שאת אומרת מחייב שבנוסח שיאושר יהיה כתוב כבר שמרגע שאתם מקבלים פלטפורמה עצמאית משלכם, אתם לא נכללים יותר בשידורי ערוץ 2.

יפה ויגודסקי: נהדר, בוודאי.

יפה ויגודסקי: ברגע שאני אגיע לכל בית, אינני זקוקה לערוץ 2 ובוודאי לא לערוץ 1.

יפה ויגודסקי: אם זה תלוי בי, אני מבקשת לצאת מערוץ 1 כבר היום.

יפה ויגודסקי: ביקשתי כבר לפני שנתיים.

יפה ויגודסקי: דרך אגב, בישיבה האחרונה שהיתה אצל שר האוצר, הממונה על התקציבים איפשר לי לצאת באופן חד צדדי מערוץ 1 ואני שוקלת את זה.

יפה ויגודסקי: נושא הרגולציה שהועלה כאן, אני לא יודעת למה זה נאמר, אבל היום אנחנו מחויבים בשלושה רגולטורים.

יפה ויגודסקי: יש לנו את חוק רשות השידור, את חוק הרשות השניה ואת חוק הכבלים והלוויין.

יפה ויגודסקי: תרדו מהנושא של הרגולציה.

יפה ויגודסקי: ברגע שאנחנו שאנחנו נשב על התשתית הזאת, כל רגולציה שיכפו עלינו, נקבל באהבה רבה.

יפה ויגודסקי: אני לא רוצה להיכנס לויכוח, ערוץ פתוח כן או לא.

יפה ויגודסקי: בחקיקה שהיתה ב-1969 כתוב בצורה שאינה משתמעת לשני פנים, שהטלוויזיה החינוכית חייב להיות משודרת באופן כזה שהיא תגיע לכל בית במדינת ישראל.

יפה ויגודסקי: מאחר וערוץ 23 הוא ערוץ בית, הוא חייב להגיע לכל אחד מבתי האב במדינת ישראל.

יפה ויגודסקי: הנושא של ערוץ פתוח או ערוץ סגור אינו רלוונטי לגבי הטלוויזיה החינוכית.

יפה ויגודסקי: אני חושב שבזה סיימתי.

יפה ויגודסקי: יאיר רוצה להוסיף כמה מילים.

יאיר שטרן: האמת שלקחתי לי את כל הטיעונים ואין לי מה להוסיף.

יאיר שטרן: לא הבנתי למה ערוץ 33 נכלל בחבילה הזאת.

יאיר שטרן: אם מוטי אומר שזה הולך להיות ערוץ בערבית, אז הלוואי, כי אחרת אין לו מקום.

יאיר שטרן: אני חושב שהטלוויזיה החינוכית, ערוץ 23, הוא מתאים לחבילה הזאת של הערוצים הציבוריים שייכללו בשידור הדיגיטאלי כמו כפפה ליד.

יאיר שטרן: הוא ערוץ ציבורי, הוא ערוץ ממשלתי, הוא ערוץ שצריך להגיע לכל בית.

יאיר שטרן: הוועדה שאני עמדתי בראשה המליצה, בזמנו, לסבסד צלחות קליטה לאנשים שאין להם כדי שיוכלו לקבל את שידורי החינוכית.

יאיר שטרן: כמובן שהיום זה יותר פשוט.

יאיר שטרן: אני רוצה שוב להדגיש את מה שיפה כבר אמרה, שהשידור של החינוכית בערוץ 1 זה נטל כספי גדול על הטלוויזיה החינוכית ולכן אם היא תיכנס לתוך החבילה הזאת ותצטרך לשלם רק 4.5-5 מיליון שקל בשנה זה ממש רווח לעומת מה שהיא משלמת היום.

יפה ויגודסקי: רק רגע, יש פה נציגות של משרד החינוך שהשרה ביקשה שהם יאמרו את דבריהם.

גלעד ארדן: אם היא לא היתה מבקשת, היה להן סיכוי יותר טוב.

גלעד ארדן: מה הקשר שהשרה ביקשה?

גלעד ארדן: אם הן היו מבקשות, לא הייתי שומע אותן?

רונית תירוש: השרה בכלל התנגדה להצעה.

חנה פרל: שמי חנה פרל ואני המפקחת המרכזת של המתמטיקה פה בארץ.

חנה פרל: אני לא צריכה לספר לכם עד כמה מצבנו קשה.

חנה פרל: אני אורחת קבועה בוועדת החינוך, ששם אנחנו דנים בבעיה שאין מספיק מורים למתמטיקה.

חנה פרל: ל- 70% מהמורים של בית הספר היסודי אין הכשרה במתמטיקה וגם בחטיבה העליונה רק ל-44% מהם יש תואר אקדמאי.

חנה פרל: היום אנחנו נעזרים בטלוויזיה החינוכית להעלאת תשדירים לקראת בחינת הבגרות במתמטיקה.

חנה פרל: אנחנו מקבלים הדים מאוד חיוביים.

חנה פרל: תלמידים אומרים לנו שהם לא צריכים מורים פרטיים.

חנה פרל: אנחנו רוצים להיעזר בטלוויזיה, לקדם תלמידים מצטיינים ולעזור למורים ללמד טוב יותר מתמטיקה.

קריאה: לא הבנתי, בזכות השידורים לא צריך מורים פרטיים?

חנה פרל: אני בטוחה.

חנה פרל: עובדה שתלמידים אומרים שהם מגיעים מהפריפריה ואין להם כסף.

יורם מרציאנו: מה היתה עמדתה של שרת החינוך בעניין?

גלעד ארדן: אני למדתי אנגלית מהטלוויזיה הלימודית.

חנה פרל: מבחינת הוראת המתמטיקה בארץ אנחנו רואים בטלוויזיה החינוכית כלי מאוד חשוב לקידום הוראת המתמטיקה.

דליה סניג: אני מפקחת לגיאוגרפיה.

דליה סניג: אנחנו עומדים בפני הפקה של חידון בנושא ידיעת הארץ בדגש על איכות סביבה.

דליה סניג: אני חושבת שהחיבור של המדיה התקשורתית עם תכנים לימודיים יכול לעשות משהו מאוד חשוב במערכת.

דליה סניג: להעלות נושאים שכולנו חושבים שהם חשובים.

דליה סניג: מה לעשות שהתקשורת היא כלי מאוד מרכזי ומאוד משמעותי אצל בני נוער.

דליה סניג: החיבור בין שני הדברים בהחלט יתרום.

דליה סניג: אנחנו צופים שיהיה בזה הרבה התעניינות.

רון אילון: לפני מספר חודשים, כשישבנו כאן בוועדה הזאת והסכמנו, אם כי בדוחק רב, להקמת תשתית ה-DTT, חזרנו והזהרנו שחלילה לנו אם התשתית הזאת תתרחב ותהפוך להיות מתחרה הממומן בכספי הציבור.

גלעד ארדן: "חלילה לנו", אתה מתכוון ללוויין?

גלעד ארדן: שלא יתפרש "לנו" לציבור ולחברי הכנסת.

רון אילון: ממש לא.

רון אילון: אני חושב שחלילה לנו, לציבור ולחברי הכנסת.

רון אילון: מדוע?

רון אילון: אנחנו מייצגים תעשייה שמעסיקה באופן מיידי למעלה מ-7,000 איש.

רון אילון: אנחנו מייצגים תעשיה שהושקע בה כסף פרטי.

רון אילון: אם אני משעמם אתכם אנחנו יכולים לא לבוא בפעם הבאה.

רון אילון: אני אחזור שנית.

גלעד ארדן: אתה תחזור כמה פעמים שאתה רוצה רק שאני אקצר אותך כשאחליט שזה מספיק.

רון אילון: אנחנו מעסיקים 7,000 איש בתעשייה הזאת.

רון אילון: אנחנו יודעים לטפח את היצירה הישראלית בדרך שכנראה לא נופלת מהדרך שערוץ 23 עושה.

רון אילון: סרטים כמו "בופור", "אהובה אהובתי", "מוסר השילומים" – סרט שגרם ליותר מרעידת אדמה בעולם הציבורי הישראלי וביחס של הממשלה לניצולי שואה.

רון אילון: כל זה מומן על ידי התעשייה הזאת.

רון אילון: זאת תעשייה שהושקעו בה כמה וכמה מיליארדים רבים של שקלים.

רון אילון: אין לי שום בעיה עם העלאה של ערוצים נוספים בחינם.

רון אילון: יש לי בעיה עם מי שבאותה נשימה שמעלה אותם בחינם, לא נותן שום התייחסות כיצד התעשייה של הטלוויזיה הרב ערוצית בארץ תמשיך ותתקיים.

רון אילון: קל מאוד לשבת ולהגיד שאנחנו נוסיף עוד ועוד ערוצים, כולם יהיו בחינם.

רון אילון: מה יהיה עתיד התעשייה הזאת, אינני יודע.

רון אילון: לו לכל הפחות היתה כאן הצעה שאומרת שמבטלים תמלוגים, משנים את כללי המשחק, עושים איזה מהלך מאוזן, אז הייתי יכול להבין את זה.

רון אילון: יש כאן הצעה שכל כולה נועדה לקדם ערוץ ציבורי, ממומן מכספי משלם המיסים.

רון אילון: דרך אגב, משלם המיסים זה גם אותם 7,000 עובדים שעובדים בתעשייה הזאת.

רון אילון: הם משלמים את המשכורת של יפה ויגודסקי וחבריה, והם הולכים להתחרות בנו בדרך הפשוטה ביותר.

רון אילון: יתרה מכך.

רון אילון: אני לא מבין למה מקדשים ערוץ, שכנראה העלות שלו, היא משהו כמו 100 מיליון שקלים.

רון אילון: אני אומר לכם לפרוטוקול, שתעשייה פרטית יודעת להפיק את הערוץ הזה בפחות מחמישית.

רון אילון: מאוד פשוט, פחות מחמישית.

גלעד ארדן: מה היה תפקידך באוצר בזמנו?

רון אילון: סגן הממונה על התקציבים.

גלעד ארדן: נו, אז היתה לך הזדמנות להשפיע בנושא.

רון אילון: כן, יש דברים שאכן צר לי שנכשלתי בהם, ואחד מהם זה זה.

רון אילון: באותה הזדמנות אני מבקש שתשקלו להכניס כאן שני תיקונים.

רון אילון: האחד, ביטול מוחלט של התמלוגים שהתעשייה הזאת משלמת לממשלת ישראל כפיצוי על הרחבת מערך ה-DTT.

רון אילון: השני, שחררו אותנו מהחובה לשדר את ערוץ 23 בכבלים ובלוויין.

רון אילון: זה תופסת לנו capacity, מכריחים אותנו לשדר אותם.

רון אילון: אם אתם הופכים את ערוץ 23 לערוץ פתוח, שחררו אותנו מהחובה הזאת.

רון אילון: מ י שירצה את ערוץ 23 יוכל לקלוט אותו.

יורם מרציאנו: אם זה נכנס לחבילה, אין בעיה.

רון אילון: שחררו אותנו מהחובה הזאת.

רון אילון: יש לנו מה לעשות - - -

יורם מרציאנו: גברת ויגודסקי, תגידי לי למה לא.

יורם מרציאנו: אי אפשר לאחוז את המקל משני הצדדים.

יאיר שטרן: אני מנוי של הוט, אז לא תהיה לי את החבילה של החמישה ערוצים.

גלעד ארדן: תודה רבה.

גלעד ארדן: עורך דין יורם מוקדי סמנכ"ל "הוט".

יורם מוקדי: אף אחד לא יכול להאשים אותי שאין לי סימפטיה לערוץ 9 ולערוץ 24.

יורם מוקדי: אני הייתי מאלה שבילה הרבה לילות ללא שינה כדי שהערוצים האלה יעלו לאוויר.

יורם מוקדי: אגב, המכרזים היו לערוצים שמשודרים בכבלים.

גלעד ארדן: זה בערך כמו להגיד על חברי הכנסת מקדימה שאף אחד לא חושד בהם שאין להם סימפטיה לליכוד.

גלעד ארדן: יש להם סימפטיה לליכוד, כשהם היו בליכוד.

גלעד ארדן: כשהם לא בליכוד, הם עושים את הכל כדי לחסל את הליכוד.

יורם מוקדי: מי שיקרא פרוטוקולים, יראה שאני עקבי בדעותיי, לאורך כל הדרך ודעתי היא אחת.

יורם מוקדי: העצה שלי לערוץ 9 ולערוץ 24 היא שלא ייכנסו לזה כי יהיה מכרז חדש.

יורם מוקדי: אתם נכנסים לשוק הברודקסט, יהיה מסחר חדש, אף אחד לא מבטיח שאתם תהיו שם.

יורם מוקדי: יש לי הרבה סימפטיה לערוץ 23 ולחברתי יפה ויגודסקי.

גלעד ארדן: ערוצים 9 ו-24 הם בזיכיון?

יורם מוקדי: 9 ו-24 קיבלו רישיון לשידור בכבלים ובלווין, נקודה סוף.

יורם מוקדי: זה היה במכרז ל-10 שנים.

אתי בנדלר: מתי אמור להסתיים תוקף הרישיון?

יורם מוקדי: חלק קיבלו את זה ב-2001, חלק ב-2002, עם אפשרות להארכה.

יורם מוקדי: נכנסתם לחבילה, יהיה מכרז חדש.

יורם מוקדי: כל מי שוותיק בוועדה יודע איך מתנהל מכרז, איך נגמר מכרז, איך מתחייבים, איך באים אחרי שנה לוועדה לבקש הקלות וכדומה.

יורם מוקדי: זאת הצעתי.

יורם מוקדי: עם כל הסימפטיה לחינוכית 23 היא היום ללא רגולציה והצעתי החברית היא: אתם הולכים להיות ערוץ ברודקסט.

יורם מוקדי: ברור לגמרי שאתם תקבלו את מלוא הרגולציה כערוץ ברודקסט.

יורם מוקדי: עם כל ההערכה לרשות השניה, תקראו כמה סעיפים בחוק מסדירים ערוץ ברודקסט, ותבינו שאי אפשר להכניס ערוץ ברודקסט משופה.

יורם מוקדי: עכשיו אני רוצה לספר לכם שאני באתי לוועדה הזאת הרבה פעמים, בכובעי הקודם, בבקשה קטנה.

יורם מוקדי: בקשה קטנה ביקשתי לטובת הצרכן ולטובת הוזלת דמי המנוי: תנו פרסומות בכבלים ובלוויין.

יורם מוקדי: לטובת שידורי הספורט אמרתי שאולי ניתן רק בספורט כי זה יוזיל את דמי המנוי בכבלים ובלוויין.

יורם מוקדי: היתה הצעה אחרת של חבר הכנסת איתן כבל לתת פרסום בטלוויזיה הקהילתית.

יורם מוקדי: אמרו לי: מר מוקדי, אתה מבין מה זה אומר?

יורם מוקדי: אתה מבין מה זה אומר לקחת מערוץ 10 10% מנתח השוק שלו?

יורם מוקדי: אתה מבין את ההשלכות?

יורם מוקדי: לא עושים רפורמות על רגל אחת.

יורם מוקדי: אמרתי: מונדיאל בחינם, ספורט בחינם.

יורם מוקדי: אמרו לי: אתה לא מבין, זאת רפורמה כוללת.

יורם מוקדי: אני שואל, מה ההבדל פה?

יורם מוקדי: מעלים 5 ערוצים ומקבלים תחזית מהאוצר שרק 3% יהיה אובדן נתח שוק בכבלים ובלוויין.

יורם מוקדי: אני אומר לכם שזה יהיה הרבה יותר עם החמישה האלה.

יורם מוקדי: ואם תוסיפו את החינוכית, האובדן יהיה הרבה יותר משמעותי.

יורם מוקדי: שמישהו פה בוועדה יסתכל לי בעיניים ויגיד לי ההבדל בין זה שאומרים לי שאני לא יכול לשדר פרסומות גם לטובת הצרכן כי זה יפגע בערוץ 10, לעומת המצב עכשיו?

יורם מוקדי: שמישהו ייכנס לפלטפורמה כשחקן נוסף, ותעשיית הכבלים תתמודד עם זה איך שהיא תתמודד עם זה, וכל אחד לנפשו.

יורם מוקדי: אני אומר, אחד משניים.

יורם מוקדי: אם השוק הוא כל אחד לנפשו, אז כל אחד לנפשו.

יורם מוקדי: אני מוכן לקבל את זה מחר.

יורם מוקדי: תנו לי פרסום, תורידו מעלי את כבלי הרגולאציה, תנו לי לנהל את העסק שלי כמו שאני רוצה, ואני אומר לכם שיהיה משהו ואני אוכל להתמודד איתו.

יורם מוקדי: אם אני אפול, לפחות אני אדע שזה בכוחותיי.

יורם מוקדי: אבל מה עושים?

יורם מוקדי: אני לא אקבל פרסום לשום דבר, גם לא להוזיל ספורט במדינת ישראל, כי זה חלילה יפגע בערוץ 10.

יורם מוקדי: אז רפורמה על רגל אחת בשוק הפרסום אף אחד לא יעשה.

יורם מוקדי: רפורמה בשידור הפתוח ייעשה גם ייעשה.

יורם מוקדי: בואו נדבר מתמטיקה.

יורם מוקדי: אני אוהב מתמטיקה, אני לא חושב שראיתי אותה בחינוכית 23 אבל אני אוהב מתמטיקה.

יורם מוקדי: אנחנו חייבים לבנקים 3.5 מיליארד שקלים, שזה 1,000 דולר למנוי.

יורם מוקדי: שמישהו יסביר לי איך אני מחזיר 1,000 דולר למנוי, שלפי התחזית הפסימית של האוצר אני הולך לאבד 3% או יותר מהמינויים.

יורם מוקדי: לפי תחזיות שלי אני הולך לאבד 10% מהמנויים שלי.

יורם מוקדי: איך אני ממשיך לעשות הפקות מקור?

יורם מוקדי: איך אני ממשיך לעשות את מה שאני צריך לעשות בתחום הטלפוניה, כי אני מתחרה היחיד מול בזק?

יורם מוקדי: איך אני ממשיך לעשות את הדבר הזה?

יורם מוקדי: החלק הכי יפה הוא, שבוועדה הזאת, בחדר הישן, שאני קצת מתגעגע אליו, דנו בקריסת תבל.

יורם מוקדי: איך קרסה תבל?

גלעד ארדן: אתה מתגעגע כי היה יו"ר אחר או רק בגלל החדר.

יורם מוקדי: אדוני, בזהירות אני אגיד את זה, היתה ועדה שקצת יותר הקשיבה, אני חושב.

יורם מוקדי: היתה ועדה שיום אחד התכנסה, ברשות אברהם פורז, ודנה איך קרסה תבל.

יורם מוקדי: אגב, תבל היתה בשליטת משפחת רקנטי.

יורם מרציאנו: יורם, אני באמת חושב שכדאי שתחזור בך מהמשפט האחרון.

יורם מוקדי: אני חוזר בי, אני לא מתגעגע לוועדה הקודמת.

יורם מוקדי: בהרבה כבוד אני אומר לך, אל תעשה צחוק מהוועדה הזאת.

יורם מוקדי: אני לא עושה צחוק.

גלעד ארדן: אני אגן עליכם.

יורם מוקדי: בוועדה ישב פורז ודיברנו על איך תבל קרסה.

יורם מוקדי: מה קורה פה?

יורם מוקדי: אותו סיפור בסיבוב השני.

יורם מוקדי: מה קרה אז?

יורם מוקדי: מדינת ישראל, בפטנט ייחודי, החליטה שהיא תתחרה בתחום הכבלים באמצעות חברה ממשלתית.

יורם מוקדי: התוצאה היתה בסוף קריסת תבל.

יורם מוקדי: חברה ממשלתית התחרתה בתעשייה הפרטית.

יורם מוקדי: מה קורה פה?

יורם מוקדי: פלטפורמה ממשלתית הולכת להתחרות שוב בתעשייה הפרטית, שכל הסימנים על הקיר הם שתהיה שוב קריסה.

יורם מוקדי: שאף אחד לא יגיד לי שהתעשייה הזאת לא במצב של קריסה.

יורם מוקדי: התעשייה הזאת לא יכולה לעמוד בחובות שלה מבלי שיתנו לה להרים את הראש.

יורם מוקדי: עכשיו היא מתחילה להרים את הראש.

יורם מוקדי: אגב, חברת יס עדיין לא הרימה את הראש, היא עדיין מפסידה.

יורם מוקדי: אנחנו עכשיו באיזון תקציבי.

יורם מוקדי: מנסים להרים את הראש ועכשיו אנחנו נחטוף את הנבוט הנוסף הזה, כשבצד השני, כשאני רוצים פרסום ורגולציה קצת יותר נורמאלית, אומרים לנו ועדה כוללת.

יורם מוקדי: אני אומר, אחד משניים.

יורם מוקדי: או שפותחים את כללי המשחק לגמרי.

יורם מוקדי: שר התקשורת רוצה להקים ועדה לעשות סדר בשידורים האלה.

יורם מוקדי: או, תעזבו אותנו במנוחה ותנו לנו להרים את הראש לתקופה מסוימת כדי שנוכל להתייחס לכל המטלות שהכנסת הזאת הטילה עלינו.

יורם מוקדי: על מנת שלא יהיה ספק, חלילה לא זלזלתי לא בוועדה הנוכחית.

יורם מוקדי: היו לי געגועים לחדר ההוא.

יורם מוקדי: ביליתי שם 6.5 שנים.

גלעד ארדן: תודה.

גלעד ארדן: יש לי הרבה הרבה מה להגיד אבל לא אומר.

גלעד ארדן: עורך דין אורי שוורץ, רשות ההגבלים העסקיים.

אורי שוורץ: אני רוצה להתייחס לעניין התחרות.

אורי שוורץ: המוצר הזה שנקרא DTT והמוצר שמציעות בזק ו"יס" הם לא מתחרים אחד בשני.

אורי שוורץ: מי שמנסה לטעון ברצינות שחבילת בסיס שמכילה עשרות ערוצים ו-DTT שמכיל בסך הכל את הברודקסט, מבחינת עניין שמגלה הצרכן, בערוצים 1,2 ו-10, זאת לא תחרות ואלה לא מתחרים.

אורי שוורץ: מה שקורה היום הוא שיש כמות מסוימת של לקוחות שמעוניינים לקבל את הברודקסט פלוס מינוס.

אורי שוורץ: הברירה העדיפה מבחינתם היום היא ללכת להוט ול"יס".

אורי שוורץ: הם בעצם לקוחות שבויים של "הוט" ו"יס", מפני שהם נאלצים לרכוש חבילה מאוד רחבה שהם לא באמת מעוניינים בה רק משום שהם מעוניינים בברודקסט ועוד קצת.

אורי שוורץ: לכן, אותם לקוחות ש"הוט" ו"יס" עשויים לאבד - - -

יורם מוקדי: אם זה ברודקסט ועוד קצת, זה כן תחליפי.

יורם מוקדי: הם מוכנים לוותר על הקצת ולקבל רק את הברודקסט.

אורי שוורץ: אותם מעט לקוחות ש"הוט" ו"יס" עשויים לאבד בגלל ה-DTT, אלא לקוחות שמלכתחילה לא רוצים את המוצר של "הוט" ו"יס" אבל היום אין להם ברירה אלא לקנות את המוצר הזה.

אורי שוורץ: לכן, בהיבט הזה, אני לא חושב שערוץ 23 ועוד שניים או 3 ערוצים אחרים, הם מה שיצור שינוי אמיתי בשוק הטלוויזיה הרב ערוצי.

אורי שוורץ: אנחנו כן חושבים שאם כבר מכניסים ערוץ נוסף, ויש מקום לערוץ נוסף מבחינה טכנולוגית, ויש משאב מוגבל כרגע כי בעלויות נמוכות יחסית אפשר להוסיף ערוץ נוסף, חבל שזה יהיה דווקא ערוץ שההתעניינות של הצרכן בו היא מועטה ולא שיכול ליצור עניין ציבורי הרבה יותר גדול ובאמת ליצור אלטרנטיבה למי שלא מעוניין במוצר שנקרא טלוויזיה רב ערוצית, וערוץ 9 היא דוגמה אחת.

גלעד ארדן: זאת אומרת שהרשות להגבלים עסקיים היא בעד הוספת הערוץ הנוסף, אם אפשר, אבל להכניס שם משהו שהוא יותר אטרקטיבי.

אורי שוורץ: משהו שהוא יותר אטרקטיבי לאנשים שלא רוצים טלוויזיה רב ערוצית אבל היום אין להם ברירה.

אורי שוורץ: הם רוצים את ערוצים 1, 2 ו-10 אבל היום אין להם ברירה אלא לקנות את המוצר.

גלעד ארדן: אני אגיד לך משהו שאני לא אוהב להגיד, כי בדרך כלל אני בעד הרשות להגבלים עסקיים, אבל זאת הערה שאמרתי פעם בעבר.

גלעד ארדן: הרשות להגבלים עסקיים צריכה לעודד תחרות אבל היא חלק מהמדינה.

גלעד ארדן: היא לא יכולה לנתק את עצמה מההשלכות של התחרות גם על תחומים מסוימים בכלכלה.

גלעד ארדן: אם היית אומר, שהרשות להגבלים עסקיים עשתה עבודה כלכלית מקיפה, אתה רוצה להציג אותה ולהראות גם מה יהיו ההשלכות על הכבלים והלוויין, הייתי אומר, כל הכבוד לרשות ההגבלים.

גלעד ארדן: יש לי תנא דמסייע שמראה לי שגם אני יכול להוסיף ערוצים וגם אני יכול להיות רגוע שאני לא מוטט אחד מהשניים.

גלעד ארדן: ברור לרשות, שאם אחד מהשניים יתמוטט, הנזק לצרכנים במחירים יהיה גדול יותר אפילו מהאי תחרות שקיימת היום.

גלעד ארדן: ספר לנו על העבודה הכלכלית שעשיתם.

אורי שוורץ: ביקשת שאקצר ולכן קיצרתי.

אורי שוורץ: אם אתה רוצה, ארחיב בשמחה.

אורי שוורץ: שוב הטלוויזיה הרב ערוצי זה שוק שאנחנו מכירים היטב.

אורי שוורץ: אנחנו אמונים על תחום מסוים שנקרא תחרות.

אורי שוורץ: אם הכנסת מחליטה שהיא רוצה לקדם תחומים אחרים, יש לזה השלכות.

אורי שוורץ: נציגי הכבלים והלוויין הזכירו פה את עניין הפרסומות.

אורי שוורץ: אנחנו בעד פרסומות בכבלים ובלוויין.

אורי שוורץ: אבל אם מדינת ישראל החליטה, משיקוליה שלה, שהיא רוצה לעודד יצירה מקורית - - -

גלעד ארדן: השאלה שלי היתה האם עשיתם עבודה כלכלית מקיפה על ההשלכות של העמדה שהצגת כרגע, או איזו עבודה כלכלית?

אורי שוורץ: כן.

אורי שוורץ: מהמידע שיש לנו, הנטישה שתיגרם בכבלים והלוויין, בשל פלטפורמה שכזאת, היא באחוזים בודדים.

גלעד ארדן: אבל אתה מציע להוסיף לה ערוץ אטרקטיבי נוסף.

אורי שוורץ: בהחלט.

גלעד ארדן: בדקת מה ההשלכה של הוספת ערוץ אטרקטיבי?

אורי שוורץ: יש היום מצב ש-100,000 עד 150,000 צופים שלא מעוניינים לקבל אפילו את חבילת הבסיס, מסבסדים את "הוט" ו"יס" כי אין להם אלטרנטיבה.

גלעד ארדן: אני מבין מה שאתה אומר, יש עוד הרבה דוגמאות כאלה במשק.

רון אילון: בדקת מה ההשלכה - - -

גלעד ארדן: מר אילון, בינתיים אני לא זוכר שאתה חבר כנסת.

גלעד ארדן: אתה מוזמן להצטרף אבל יש לזה כל מיני השלכות, חלק שליליות וחלק חיוביות.

גלעד ארדן: בינתיים הפררוגטיבה לראיין פה דוברים היא לא של המוזמנים האחרים.

גלעד ארדן: מר חן, יו"ר המועצה לשידורים ולוויין, בבקשה.

ניצן חן: מועצת הכבלים והלוויין לא מתנגדת לצירוף ערוץ 23.

ניצן חן: היא חושבת שזה ערוץ איכותי ומקצועי.

ניצן חן: אני חושב שאי אפשר לקבל החלטה כזאת בגחמה של רגע, עם כל הכבוד למגיש הצעת החוק.

ניצן חן: אמרת שצריך לבדוק בחינה כוללת של שוק התקשורת.

גלעד ארדן: הוא דיבר על משהו אחר, הוא לא דיבר על החינוכית.

ניצן חן: בלי עבודה מקצועית מקיפה, שתבחן את ההשלכות של הדבר הזה.

ניצן חן: אני מסכים לכל מה שנאמר פה.

ניצן חן: למה 23 ולא ערוץ 9?

ניצן חן: מי קבע?

ניצן חן: הזעקה ששמענו מנציגי הכבלים והלוויין, אני מציע לא לזלזל בה.

ניצן חן: יש פה הימורים בין 3% חסרון כיס לבין 11%.

ניצן חן: אני ראיתי דוחות שמדברים על יותר.

ניצן חן: אני חושב שלפני שעוד עיכלנו מה המשמעות של ה-DTT, כשזה יעלה באוויר על "יס" ו"הוט", לא צריך להמשיך בעוד בלוני ניסויים וערוצים נוספים.

ניצן חן: השר מתכוון לבדוק בדיקה כוללת לבדיקת הטלוויזיה הרב ערוצית.

ניצן חן: מה יקרה אם נחכה 3-4 חודשים?

ניצן חן: זאת דעתי.

גלעד ארדן: אגב, גם אם ההצעה תאושר היום לקריאה ראשונה, בכל מקרה, עד שהיא תעלה זה אחרי הפגרה, כמעט עוד 3 חודשים.

גלעד ארדן: אני לא רואה סיבה לעצור את תהליך החקיקה.

גלעד ארדן: אם הוועדה תסיים את עבודתה בזמן סביר, היא תסיים לפני שהליך החקיקה יסתיים.

גלעד ארדן: עורכת דין פלג, יועצת משפטית של רשת.

הדס פלג: אנחנו מתנגדים, כמובן, להכללה של הלימודית במערך הדיגיטאלי.

הדס פלג: בהינף קולמוס של תיקון שתי מילים בחוק אנחנו משנים מרקם של שוק התקשורת בכללותו ומקימים פה ערוץ ברודקסט שאין עליו שום מחויבויות, שאין עליו שום רגולציות.

רונית תירוש: אנחנו נדרוש שתהיינה מחויבויות.

הדס פלג: אנחנו התמודדנו לפני שנתיים במכרז.

הדס פלג: שילמנו דמי זיכיון.

אתי בנדלר: זה יחייב תיקוני חוק נוספים.

הדס פלג: מצד שני, לא ניתן בהינף קולמוס להקים ערוץ ברודקסט נוסף.

גלעד ארדן: אנחנו לא מסיימים היום את החוק לקריאה שניה ושלישית.

גלעד ארדן: אם צריך להכפיף את זה לכללי הרשות השניה – הרשות השניה לא באה היום עם הצעה סדורה בעניין הזה כי כנראה היא לא חושבת שזה יעבור.

גלעד ארדן: אם זה יעבור בראשונה וצריך אחרי זה להכפיף את זה לכללי הרשות השניה, תשב הרשות השניה עם מי שצריך לשבת ותביא את הצעתה בעניין הזה.

גלעד ארדן: עד אז לא נקדם את החוק.

גלעד ארדן: גם אני חושב שצריך להכפיף את החינוכית לאיזו הסדרה רגולאטורים ברגע שיהיה לה ערוץ משלה.

גלעד ארדן: אני מבין את זה.

גלעד ארדן: זה לא אומר שבגלל זה צריך לעצור את כל הליך החקיקה.

הדס פלג: אדוני, לפני ההסדרה גם צריך לבחון משמעות של הקמה של ערוץ ברודקסט שלא היה היום על מפת השידורים כערוץ ברודקסט.

הדס פלג: אנחנו בוודאי מתקבלים לנוסח ההצעה - - -

גלעד ארדן: למה לא היה?

גלעד ארדן: לא היה ערוץ 23?

הדס פלג: הוא לא היה ערוץ ברודקסט.

קריאה: הוא היה במסגרת ערוץ 1 וערוץ 2.

גלעד ארדן: סליחה, אין ערוץ 23 בשלט?

הדס פלג: זה לא ברודקסט.

הדס פלג: כבלים ולוויין זה לא ברודקסט.

גלעד ארדן: כבלים ולוויין זה 85% ממשקי הבית בישראל.

הדס פלג: אבל זה לא ברודסקט.

גלעד ארדן: בסדר, לא אכפת לי ההגדרות שלכם.

גלעד ארדן: המהות היא ש-85% מהמדינה יכולים לראות אותו על ידי לחיצה על 23.

יפה ויגודסקי: על מה אתם מדברים?

יפה ויגודסקי: על ערוץ מסחרי - - -

הדס פלג: אנחנו ודאי מתנגדים לנוסח ההצעה כיום, שלא מוציא לאלתר את הטלוויזיה הלימודית מהרצועה.

גלעד ארדן: היא הצהירה שברגע שהם יעלו על ה-DTT, הם יצאו לאלתר מכם.

הדס פלג: בכל מקרה אנחנו מבקשים לבחון שוב את העניין ולא להצביע על קטעי הצעות או על מילים שיש להם השפעה מבלי שכל העניין הזה נבחן בכללותו.

גלעד ארדן: תראי, יש לנו גישות שונות לגבי הליך החקיקה.

גלעד ארדן: אני חושב שחוק יכול, תוך כדי הליך החקיקה, לקבל את כל הפתרונות שהוא צריך לכלול.

גלעד ארדן: לפעמים, חלק מהגורמים שצריכים לעזור באספקת אותם פיתרונות, לא מבינים שהם צריכים לעשות את זה עד שהם לא רואים שהליך החקיקה מתקדם.

גלעד ארדן: זאת הפררוגטיבה שלי, לקדם אותו או לא לקדם.

גלעד ארדן: אני חושב שאלה לא סתם שתי מילים.

גלעד ארדן: אני חושב שהנושא הזה נדון ברמה הציבורית כבר למעלה מ-8 חודשים פה בוועדה.

גלעד ארדן: הוא עלה בהרבה מאוד דיונים בהקשר של הרפורמה ב-DTT.

גלעד ארדן: זה לא חדש לאף אחד מהנוכחים ואני לא חייב להקפיא את זה בגלל שכרגע אתם טוענים טענות, שאני חושב שאפשר לפתור אותן.

גלעד ארדן: אגב, הופתעתי לטובה ממה שאמרה כאן הגברת ויגודסקי, שהם מוכנים להתנות את זה בהפסקת השידורים דרך ערוץ 2.

גלעד ארדן: חשבתי שבעניין הזה תברכו על כך ודווקא נקדם את זה בהסכמה.

משגב נקדימון: אדוני, תודה על שרות הדיבור.

משגב נקדימון: הכנתי נימוק מנומק וממוסמך לגבי הקשיים שנגרים כתוצאה מזה שהטלוויזיה החינוכית משדרת באמצע בלוק השידורים של חדשות ערוץ 2.

משגב נקדימון: לאור ההצהרה של מנכ"לית הטלוויזיה החינוכית, הנאום הזה מתייתר.

משגב נקדימון: אני רק מבקש לומר שני דברים קצרים לגבי החשיבות של קיבוע ההצהרה הזאת בהצעת החוק שמקודמת בוועדה היום.

משגב נקדימון: זאת אומרת, לא לחכות עם הדבר הזה של היציאה מערוץ 2 לשלבים מתקדמים יותר, מאוחרים יותר, שבהם הדבר הזה יתמסמס, אלא חשוב לקבע את זה כבר היום.

אתי בנדלר: איך אתה מציע לקבע את זה?

משגב נקדימון: במה שמצביעים היום, ייכלל גם העניין הזה.

אתי בנדלר: אתה מציע לבטל את סעיף 55א1?

משגב נקדימון: כן.

משגב נקדימון: אם ערוץ 23 זה ערוץ הבית והם היו בערוץ 2 כדי שתהיה להם נגיעה לכל הציבור - - -

אתי בנדלר: סעיף 51 לחוק הרשות השניה קובע כדלקמן - - -

רון אילון: אדוני היושב ראש, אם הולכים לעשות כאן תיקונים, אני מבקש לשחרר את הכבלים והלוויין מהחובה להעביר את ערוץ 23.

רון אילון: אני לא מבין למה ערוץ 2 משוחרר מזה, אני לא מבין למה ערוץ 1 משוחרר מזה ולמה מכריחים גופים פרטיים לשדר אותם.

יאיר שטרן: בינתיים לא מעבירים שום דבר.

יפה ויגודסקי: למה מעבירים 10, למה מעבירים 2 ולמה מעבירים את 33?

יפה ויגודסקי: גם הם נמצאים שם.

יפה ויגודסקי: אם מעבירים, אז את כולם.

רון אילון: אם נחשוב שזה ערוץ חשוב לציבור, נשלם להם כסף, נעביר אותו.

יפה ויגודסקי: אנחנו יושבים שם על פי חוק.

יפה ויגודסקי: החוק החליט שאנחנו חשובים לציבור.

אתי בנדלר: אני רוצה להבהיר לגבי ההצעה הזאת.

אתי בנדלר: חוק הרשות השניה לטלוויזיה ורדיו.

אתי בנדלר: חייב את מועצת הרשות השניה, לתת זיכיון לטלוויזיה הלימודית.

אתי בנדלר: שמה של הטלוויזיה החינוכית בחקיקה הוא הטלוויזיה הלימודית.

אתי בנדלר: סעיף קטן א3 בסעיף בסעיף 55 לחוק קובע: 1.

אתי בנדלר: המועצה תעניק לטלוויזיה הלימודית, בלא מכרז, זיכיון לשידורי טלוויזיה בערוץ 2, לתקופת הזיכיון האמורה בסעיף 34ב1 שתחילתה ביום 1.11.2005.

אתי בנדלר: זיכיון כאמור יינתן ליחידת שידור בהיקף של 8.5% מכלל יחידות השידור בערוץ 2 לנושאים ובשעות כאמור בסעיף קטן א'".

אתי בנדלר: אני לא נכנסת כרגע לכל הפרטים.

אתי בנדלר: אחר כך אומרים שתוקף הזיכיון, כתוקף זיכיונם של ערוץ 2 לעניין סעיפים שונים.

אתי בנדלר: מה שמוצע כרגע על ידי היועץ המשפטי של חדשות ערוץ 2, ובהתאם לדבריה של מנכ"לית הטלוויזיה הלימודית הוא, שאם אכן החוק יתוקן כמוצע בהצעת החוק, באופן שהטלוויזיה הלימודית תיכנס למערך ההפצה הדיגיטאלי, הרי שמאותו יום שבו יתחיל לפעול אותו מערך, הזיכיון של הטלוויזיה הלימודית בערוץ 2 יבוטל.

אתי בנדלר: דהיינו, בעצם יורחבו שעות השידור של ערוץ 2, בהיקף של 8.5% נגרעו מהם על ידי מתן - - -

יפה ויגודסקי: זה לא 8.5% כי מערוץ 10 כבר יצאנו.

יפה ויגודסקי: סליחה, טעיתי.

אתי בנדלר: באותו היקף שקבוע בחוק.

אתי בנדלר: הזיכיון של ערוץ 2 יורחב ב8.5% והטלוויזיה החינוכית לא ישדרו יותר בערוץ 2.

גלעד ארדן: אם להסביר את המשמעות הציבורית, הציבור יקבל עוד 8.5% שידורים בערוץ 2 שהוא לא מקבל היום.

אתי בנדלר: על ידי הזכיינית של ערוץ 2, בוודאי.

גלעד ארדן: יהיה לו גם את ערוץ 23 עם תכנים עצמאיים וגם עוד 8.5% תוספת לשידורים בערוץ 2, שאינם היום, עם אפשרות למכור פרסומות וכדומה ואז תמלוגים למדינה וכדומה.

אתי בנדלר: בדיוק.

אתי בנדלר: זאת אומרת, יהיו יותר פרסומות.

אתי בנדלר: יש לזה השלכות נוספות.

מנשה סמירה: הטלוויזיה החינוכית מוכרת פרסומות ברצועת השידור של ערוץ 2 וההכנסות באות לטלוויזיה החינוכית.

גלעד ארדן: אם תעזבו לא יהיו לכם את ההכנסות האלה.

יפה ויגודסקי: הכל ברור לי.

גלעד ארדן: בעצם אתם מוותרים על ההכנסות מהפרסומות.

רונית תירוש: אבל היא חוסכת 24 מיליון שקל.

גלעד ארדן: יש גם חיסכון לציבור, גם יותר שידורים לציבור.

גלעד ארדן: מה רע?

דנה נויפלד: כמו שאדוני ציין, מירב החקיקה תיעשה בקריאה שניה ושלישית אבל אני רוצה לציין משהו שחסר פה, לטעמי.

דנה נויפלד: כמו שציינה היועצת המשפטית לוועדה, תיקון החוק מדבר על הטלוויזיה הלימודית וגם החוק בנוסחו היום מדבר על הטלוויזיה הלימודית.

דנה נויפלד: לא סתם הוא מדבר על טלוויזיה לימודית.

דנה נויפלד: לכן אני מבקשת וחושבת שראוי לציין שהוועדה תידרש לבחון מה התפקידים של אותה טלוויזיה לימודית.

גלעד ארדן: אני מסכים איתך לחלוטין, אני אגיד את זה בסיכום הדיון.

דנה נויפלד: לא בכדי המילה "חינוכית" מופיעה כאן ולא המילה "לימודית".

דנה נויפלד: הטלוויזיה הלימודית חינוכית הוקמה במטרה מסוימת.

דנה נויפלד: היום אני לא יודעת מה המטרות שהיא מגשימה.

דנה נויפלד: אני חושבת שהוועדה, שמבקשת לתת לה ערוץ נוסף, יש חובה עליה לבחון מה התפקידים שלה.

דנה נויפלד: אני מדברת על החוק במצבו היום.

גלעד ארדן: אני חושב שהיא צודקת.

גלעד ארדן: אם זה נכון מה שהיועצת המשפטית אמרה, שבשום מקום בחקיקה לא מוגדר.

גלעד ארדן: זה שאת תופסת את תפקידך בצורה חינוכית לימודית זה מצוין.

יפה ויגודסקי: סליחה.

יפה ויגודסקי: הוקמה ועדה בהחלטת ממשלה, בראשותו של יאיר שטרן.

גלעד ארדן: בסדר, אבל זה לא מעוגן בחקיקה.

גלעד ארדן: אם עוד 30-40 שנה יבוא מנכ"ל חדש לחינוכית והוא יחליט שהוא רוצה שם שעשועונים.

גלעד ארדן: אז נתחיל דיון ציבורי האם שעשועון הפוליגרף בחינוכית מחנך לאמירת האמת או לא.

גלעד ארדן: בכל זאת, ההגדרה בחקיקה, מה התפקיד של החינוכית, כי אנחנו נותנים לה יתרונות שאין לאחרים, היא דבר חשוב.

תומר קרני: כדי לחזק את זה, הזיכיון שניתן בערוץ 2 ניתן בהגדרה על פי חוק לנושאים לימודיים חינוכיים בלבד.

דנה נויפלד: נכון, גם בית המשפט העליון דיבר על כך.

דנה נויפלד: גם אם יוחלט שיש מקום לרגולציה, המחוקק צריך להתוות את שיקול דעתה של הרשות השניה, איזה רגולציה היא מטילה עליה.

דנה נויפלד: הרגולציה להיות בקו אחד עם אותן מטרות שהכנסת תידרש להגדיר.

דנה נויפלד: האם, למשל, יש מקום לשידור טלנובלות בערוץ הטלוויזיה הלימודית חינוכית.

ברוריה מנדלסון: אני מצטרפת לדברים שאמרה חברתי עורכת הדין נויפלד.

ברוריה מנדלסון: השר האחראי על חוק הרשות השניה הוא שר התקשורת.

ברוריה מנדלסון: בהתאם לדברים שנאמרו פה, אנחנו צריכים לבחון בדיוק איזה תיקונים הממשלה תצטרך לעשות בחוק הזה, ככל שיוחלט על הוספת הטלוויזיה הלימודית.

גלעד ארדן: חבר הכנסת מיסז'ניקוב ביקש להציע תוספת לחוק, להוסיף גם את ערוץ 9.

גלעד ארדן: הוא נאלץ לעזוב והגיעו לכאן חברי הכנסת אילטוב ומילר, שרוצים להעלות את ההצעה.

גלעד ארדן: כמובן שאני אאפשר להעלות את ההצעה.

גלעד ארדן: אני מודיע שאם ההצעה הזאת תתקבל, אני לא אצביע היום על החוק כי במידה וערוץ 9 יצטרף לחוק הזה אני חושב שההשלכות של החקיקה הזאת הן הרבה יותר משמעותיות ורחבות, כפי שהסבירו כאן מנכ"ל הרשות השניה ונציג האוצר.

גלעד ארדן: אני לא מתנגד למהות, אני חושב שהיא נכונה וצריך לשאוף לכך.

גלעד ארדן: אני רק חושב שלעשות את זה דרך החוק הזה, זה לא יאפשר לי היום להצביע על זה כי אני אצטרך להביא בפני חברי הוועדה את כל הנתונים וההשלכות.

גלעד ארדן: לכן אנחנו נעמיד להצבעה את הצעתכם.

גלעד ארדן: אני, באופן אישי, אתנגד לה.

גלעד ארדן: שוב, אני אומר בצער כי אני לא חושב שזה ההליך הנכון.

גלעד ארדן: יש הצעת חוק של חבר הכנסת אלקין.

גלעד ארדן: זאת בדיוק הסיבה שלא כרכתי את שני החוקים יחדיו כי כל אחד צריך לקבל את יומו וצריך לבחון את ההשלכות שלו.

גלעד ארדן: האם אתם עדיין עומדים על הבקשה להעלות היום את התוספת כי אתם יכולים להשפיע דרך הצעת החוק של אלקין, שתובא בקרוב.

רוברט אילטוב: אנחנו נצביע גם שם בעד וגם פה בעד.

גלעד ארדן: אז הצעתכם היא להוסיף את המילים "ערוץ 9".

גלעד ארדן: נא לקיים את ההצבעה, גברתי.

גלעד ארדן: האם כל מי שנמצא כאן יש לו זכות הצבעה או שהוא מחליף חבר כנסת אחר?

שמואל הלפרט: אני מחליף את חבר הכנסת יעקב כהן.

לאה ורון: חבר הכנסת מילר מחליף את חבר הכנסת ישראל חסון.

גלעד ארדן: נציג האוצר מבקש לומר משהו לפני ההצבעה.

גלעד ארדן: אני רק מדגיש שאמרתי שאם זה עובר, אני לא מצביע היום על החוק.

אורן משה: אם יש תוספת של ערוץ 9, ההצעה הופכת להיות הצעת חוק תקציבית, לפחות בעלות של 80 מיליון שקלים בגין הקמה ועלויות בגין עיכובים.

אורן משה: ההצעה בלי התוספת היא לא הצעה תקציבית.

אתי בנדלר: בכל מקרה נצטרך עלויות שלה.

גלעד ארדן: אם החוק יעבור רק לגבי החינוכית הוא לא תקציבי.

גלעד ארדן: ההערכה של האוצר היא בין 4 ל-5 מיליון שקלים.

גלעד ארדן: אם החוק יעבור עם ערוץ 9 ההערכה של האוצר היא 80 מיליון שקלים ולכן היא תקציבית והיא תדרוש מעל 50 חברי כנסת בכל אחת מהקריאות הבאות.

גלעד ארדן: אני מבקש לקיים את ההצבעה.

גלעד ארדן: מי בעד להוסיף את ערוץ 9 להצעת החוק הנוכחית שמדברת על הטלוויזיה הלימודית?

גלעד ארדן: הצבעה אלכס מילר: בעד רוברט אילטוב: בעד אליהו גבאי: בעד שמואל הלפרט: נגד יצחק זיו: נגד יורם מרציאנו: נגד יצחק וקנין: נגד רונית תירוש: נמנעת גלעד ארדן: נגד 5 נגד, 3 בעד, 1 נמנע.

גלעד ארדן: אנחנו יכולים לעבור להצבעה על הצעת החוק.

גלעד ארדן: אנחנו נקרא אותה אבל אני רק רוצה להגיד מה הדברים שאנחנו רוצים להוסיף לה.

גלעד ארדן: חברת הכנסת תקרא את הצעת החוק.

גלעד ארדן: בנוסף, אנחנו נצביע גם על התוספת שתקבע והיועצת המשפטית של הוועדה תנסח את זה בעצה אחת עם היועץ המשפטי של הרשות השניה ועם כל מי שצריך, שסימולטנית, עם העלייה של החינוכית בטלוויזיה הטריסטריאלית הדיגיטאלית, יופסקו שידוריה בערוץ 2.

תומר קרני: יש עוד 3 נקודות שלדעתנו הן קריטיות.

תומר קרני: האחת, נושא דמי ההפצה.

גלעד ארדן: בדברי ההסבר אנחנו נכתוב שבין הקריאה השניה לשלישית, הוועדה תתייחס לכל הנושא של פיקוח רגולאטורי והגדרת המטרות בחקיקה של הטלוויזיה הלימודית.

תומר קרני: בעניין דמי ההפצה.

תומר קרני: ברור שהם לא יעלו בחינם, אז חייב להיות בחוק כבר עכשיו שגם הלימודית תשלם דמי הפצה בדומה לכל שאר הגופים.

גלעד ארדן: אם אתה מוסיף אותה ל-DTT - - -

אתי בנדלר: לא, זה מחייב להוסיף.

גלעד ארדן: אז אנחנו נצביע גם על תיקון שמכליל את חובת דמי ההפצה.

תומר קרני: וחובת ערבויות, שוב בדומה לשאר הגופים, למעט הכנסת.

אתי בנדלר: בנושא הזה אני חייבת התייחסות של האוצר.

אתי בנדלר: אתם מעלים את זה ככה.

אתי בנדלר: בדיוק כמו שהכנסת טענה, שבהיותה אורגן של המדינה המדינה לא משלמת - - -

גלעד ארדן: את נושא הערבויות נשאיר לשניה שלישית.

גלעד ארדן: דמי הפצה מוסכם, ערבויות נקבל התייחסות.

גלעד ארדן: גם בדברי ההסבר צריך יהיה לדון בענייני ערבויות.

רון אילון: הייתי מבקש להוסיף בדברי ההסבר, שיינתן פיצוי נאות לכבלים וללוויין כיוון שממילא ההצעה הנוכחית כוללת פיצוי לזכייני ערוץ 2, בדמות פינוי לוח המשדרים.

רון אילון: מפנים להם נדל"ן, שעות שידור, הם מקבלים פיצוי.

גלעד ארדן: אני לא מבקש להוסיף את זה.

גלעד ארדן: אם מישהו מחברי הכנסת מבקש אז אפשר להצביע.

גלעד ארדן: הוא מבקש להוסיף בדברי ההסבר שהוועדה תדון גם בפיצוי נאות לכבלים וללוויין בגלל התוספת של הטלוויזיה הלימודית.

גלעד ארדן: אני לא מבקש להוסיף את זה.

רונית תירוש: לא, אבל אפשר להוסיף שהוועדה כן תדון בהוצאתם מהכבלים.

יפה ויגודסקי: לא, לא.

רונית תירוש: אני חושבת שיש מקום לדון בזה, זה הכל.

רונית תירוש: הטענה הזאת עלתה עכשיו, אין לי מושג מה המשמעויות.

גלעד ארדן: אז אפשר יהיה להעלות את זה בלי להכניס את זה לדברי ההסבר.

קריאה: אי אפשר יהיה, יטענו שזה נושא חדש.

קריאה: אנחנו מבקשים שזה יהיה כדי שלא ייטען שזה נושא חדש.

אתי בנדלר: הם הוועדה מחליטה לדון בנושא לאחר הקריאה הראשונה, אני כוללת את זה בדברי ההסבר, אבל צריכה להיות הסכמה של חברי הכנסת לכך.

גלעד ארדן: חברת הכנסת תירוש מבקשת, כדי שלא תיטען טענת נושא חדש, לכתוב בדברי ההסבר, לקראת הקריאה הראשונה, שהוועדה תדון לקראת הקריאה השניה והשלישית באפשרות להוריד את שידורי הטלוויזיה החינוכית משידורי הכבלים והלוויין.

גלעד ארדן: אני מתנגד לכתוב את זה בדברי ההסבר.

גלעד ארדן: אני מבקש להעמיד להצבעה.

יורם מרציאנו: עם כל הכבוד, אי אפשר לאחוז את המקל מכל צדדיו.

יפה ויגודסקי: גם 33 ו-99 נמצאים בכבלים ובלוויין.

גלעד ארדן: בואו נוריד גם את 1, 2 ו-10 מהלוויין.

גלעד ארדן: שימכרו את מה שהם מפיקים וזה הכל.

גלעד ארדן: הם רוצים להיות תוכן, שיהיו תוכן.

יאיר שטרן: הטלוויזיה החינוכית מתה ביום שזה קורה.

גלעד ארדן: אתם יכולים להעלות את זה גם בקריאה הבא.

מנשה סמירה: חבר הכנסת גלעד.

מנשה סמירה: יכול להיות שיש מקום לפתוח את הנושא של ה"must carry" בכבלים ובלוויין בכלל.

מנשה סמירה: יכול להיות שגם 2 ו-10 יגידו: שישלמו לנו כדי לעלות.

מנשה סמירה: אז בואו נפתח את הכל.

מנשה סמירה: לגיטימי, בואו נפתח.

מנשה סמירה: אמרו לך שיש פה שינוי שנוגע בהסדרים שקיימים כרגע בשוק הזה.

מנשה סמירה: אי אפשר לעשות את זה כלאחר יד.

מנשה סמירה: בוא נבחן את השאלה האם הערוצים האלה, כל החמישה, האם הם ערוצים של "must carry"?

גלעד ארדן: חברת הכנסת תירוש, את מרחיבה את החוק שלך לוועדה שבוחנת את כל שוק התקשורת.

גלעד ארדן: הדיונים האלה ייקחו שנים.

גלעד ארדן: יש בקשה שלה אני לא יכול להתעלם.

גלעד ארדן: את עומדת על בקשתך?

יפה ויגודסקי: רונית, שיהיה דיון על 2, 10, 33 ו-99.

רונית תירוש: שיהיה דיון.

רונית תירוש: אני חושבת שאז משרד התקשורת יביא את המסקנות.

גלעד ארדן: אני ארשום: הוועדה תשקול, לקראת הקריאה השניה והשלישית, האם לדון בחובה המוטלת על הכבלים והלוויין לשדר את הערוצים המשודרים דרך החבילה הדיגיטאלית.

קריאה: אדוני היושב ראש, התיקון לגבי הכפפת הרגולציה לרשות השניה נכנס בתיקונים?

גלעד ארדן: הוא נכנס בדברי ההסבר - - -

אמנון כהן: לא הייתי כאן, אני מבקש רביזיה בנושא של ערוץ 9.

אמנון כהן: מתי שתחליט, שתהיה הצבעה.

גלעד ארדן: אדוני, אם אתה תבקש רביזיה, אז לאור הנהלים שבוועדה, אני אאלץ לפזר את הדיון הזה, להתחיל את הדיון הבא ולקבוע את הרביזיה לעוד רבע שעה או שלושת רבעי השעה.

אמנון כהן: לפי לוח הזמנים שמתאים לך.

גלעד ארדן: אתה מבקש רביזיה על החוק?

לאה ורון: אני מניחה שאתה מבקש רביזיה על הוספת ערוץ 9.

אמנון כהן: נכון.

לאה ורון: בואו תאפשרו לקיים הצבעה על זה.

גלעד ארדן: אני לא יכול לקיים הצבעה על החוק אם הרביזיה שלו תתקבל כי אני לא מתכוון להצביע על החוק הזה כשהוא כולל את ערוץ 9.

גלעד ארדן: הישיבה הזאת נעולה.

גלעד ארדן: הרביזיה תתקיים בשעה 13:00.

גלעד ארדן: תודה רבה.